
	讜讗讬诪讗 讛专 讛讘讬转 讚讗住讜专 讘诪谞注诇. 讬诇驻讬谞谉 专拽讬拽讛 诪讬谞讬讛 诇讗讬住讜专讗 讘拽诇 讜讞讜诪专 讗讘诇 讘讬转 讛讻谞住转 讚砖专讬 讘诪谞注诇 诇讗 谞讬诇祝 专拽讬拽讛 诇讛转讬专讛 讚专拽讬拽讛 诪讗讬住讗 讗诇讗 讬诇驻讬谞谉 诪拽驻谞讚专讬讗 诇讗讬住讜专讗: 讜讬讘专讻讜 砖诐 讻讘讜讚讱. 讘砖讻诪诇''讜 注讜谞讬诐 讜讛诪讘专讱 讗讜诪专 讘专讜讱 讛' 讗诇讛讬 讬砖专讗诇 诪谉 讛注讜诇诐 讜注讚 讛注讜诇诐 诪驻专砖 讘转讜住驻转讗 砖转拽谞讜 诪谉 讛注讜诇诐 讜注讚 讛注讜诇诐 诇讛讜讚讬注 砖讗讬谉 讛注讜讛''讝 诇驻谞讬 讛注讜讛''讘 讻诇讜诐 讗诇讗 讻驻专讜讝讚讜专 诇驻谞讬 讛讟专拽诇讬谉 讻诇讜诪专 讛谞讛讬讙讜 讘专讻讜转讬讜 讘注讜讛''讝 讻讚讬 诇讛讬讜转 专讙讬诇讬诐 诇注讜讛''讘 砖讻讜诇讜 讗专讜讱: 转讛诇讛 讗讞转. 砖讬注谞讜 驻注诐 讗讞转 讘砖讻诪诇''讜: 注诇 讻诇 讛讘专讻讜转. 讘住讜祝 讘专讻讛 讗讞专讜谞讛: 讜讻讬 转讬诪讗 讘讜注讝 诪讚注转讬讛 注讘讚. 讜诇讗 讙诪专讬谞谉 诪讬谞讬讛: 转讗 砖诪注. 讚讙诪专讬谞谉 诪诪诇讗讱 砖讗诪专 诇讙讚注讜谉: 讜讻讬 转讬诪讗 诪诇讗讱 讛讜讗 讚拽讗诪专 诇讬讛 诇讙讚注讜谉. 讻诇讜诪专 诇讗 砖讗诇 讘砖诇讜诪讜 讜诇讗 讘专讻讜 讗诇讗 讘砖诇讬讞讜转 拽讗诪专 诪讗转 讛诪拽讜诐 诇讘砖专讜 砖讛砖讻讬谞讛 注诪讜 讜诇讗 讙诪专讬谞谉 诪讬谞讬讛: 转讗 砖诪注 讗诇 转讘讜讝 讻讬 讝拽谞讛 讗诪讱 讗诇 转讘讜讝 讗转 讘讜注讝 诇讗诪专 诪讚注转讜 注砖讛 讗诇讗 诇诪讜讚 诪讝拽谞讬 讬砖专讗诇 讻讬 讬砖 诇讜 注诇 诪讬 砖讬住诪讜讱 砖谞讗诪专 注转 诇注砖讜转 诇讛': 诪住讬驻讬讛 诇专讬砖讬讛 讻讜'. 讗诐 讘讗转 诇讚专砖讜 诇诪拽专讗 讝讛 讬砖 诇讱 诇讚专砖讜 讬驻讛 讘讬谉 讘讻转讬讘转讜 讘讬谉 讘讛驻讜讱: 诪专讬砖讬讛 诇住讬驻讬讛 注转 诇注砖讜转 诇讛' 诪砖讜诐 讛驻专讜. 注转讬诐 讛诐 诇讛' 诇注砖讜转 诪砖驻讟 驻讜专注谞讬讜转 讘注讜讘专讬 专爪讜谞讜 诪砖讜诐 讚讛驻专讜 转讜专转讱: 诪住讬驻讬讛 诇专讬砖讬讛. 讛驻专讜 转讜专转讜 注讜砖讬 专爪讜谞讜 讻讙讜谉 讗诇讬讛讜 讘讛专 讛讻专诪诇 (诪诇讻讬诐 讗 讬讞) 砖讛拽专讬讘 讘讘诪讛 讘砖注转 讗讬住讜专 讛讘诪讜转 诪砖讜诐 讚注转 诇注砖讜转 住讬讬讙 讜讙讚专 讘讬砖专讗诇 诇砖诪讜 砖诇 讛拽讚讜砖 讘专讜讱 讛讜讗: 讘砖注转 讛诪讻谞讬住讬诐. 砖讗讬谉 讞讻诪讬 讛讚讜专 诪专讘讬爪讬诐 转讜专讛 诇转诇诪讬讚讬诐: 驻讝专. 讗转讛 诇砖谞讜转 诇转诇诪讬讚讬诐: 讘砖注转 讛诪驻讝专讬诐. 砖讛讙讚讜诇讬诐 砖讘讚讜专 诪专讘讬爪讬诐 转讜专讛: 讻谞住. 讗转讛 讜诇讗 转讟讜诇 砖专专讛 注诇讬讛诐 讚讗祝 讝讜 诇讻讘讜讚 砖诪讬诐 讛讬讗 诇讗讞讜讝 讘诪讚转 讛注谞讜讛 讜讻转讬讘 注转 诇注砖讜转 诇讛' 讛驻专讜 转讜专转讱: 讜讗诐 专讗讬转 讚讜专 砖讗讬谉 讛转讜专讛 讞讘讬讘讛 注诇讬讜 讻谞住. 讜讗诇 转讟讬诇 讚讘专讬 转讜专讛 诇讘讝讬讜谉: 讛驻专讜 转讜专转讱. 诪诇驻讝专讛 讘砖注讛 砖讛讻谞讜住 诇砖诐 砖诪讬诐: 讛讻讬 讙专住讬谞谉 讝诇转 拽讘讜抓 拽谞讛 诪讬谞讛. 讗诐 专讗讬转 驻专拽诪讟讬讗 讘讝讜诇 拽讘讜抓 讜拽谞讛 诪讬谞讛 讜讗住讜祝 砖住讜驻讛 诇讛转讬拽专: 驻砖讬讟讗. 讛讗 讚讗讘讬讬 诇诪讛 诇讬 驻砖讬讟讗 砖诇讗 讬讜专讛 讗讚诐 讛诇讻讛 讘驻谞讬 专讘讜 诇诪讛 诇讬讛 诇讗讘讬讬 诇诪砖诪注 诪讻诇诇讗: 讘砖砖谞讬讛谉 砖讜讬谉. 讗诐 讘讗转 讘诪拽讜诐 转诇诪讬讚 讞讻诐 讜讗讬谞讱 讙讚讜诇 诪诪谞讜 讗诇 转讟讜诇 注讟专讛 诇讚专讜砖 讘诪拽讜诪讜: 讘讻诇 讚专讻讬讱. 讗驻讬诇讜 诇注讘讜专 注讘讬专讛: 讚注讛讜. 转谉 诇讘 讗诐 爪讜专讱 诪爪讜讛 讛讜讗 讻讙讜谉 讗诇讬讛讜 讘讛专 讛讻专诪诇 注讘讜专 注诇讬讛: 诪讞讟讗 讚转诇诪讬讜转讗. 讘专讜砖讬''讚 砖诇讙讘讜讬讬''砖 砖讛转驻讬专讜' 注砖讜讬讜转 砖讜专讜转 砖讜专讜转 讻转诇诪讬 诪注谞讛: 诇讛转专讜注注. 诇讛转专讜爪抓: 讗驻讜讟专讜驻讜住. 诪讻谞讬住 讜诪讜爪讬讗 谞讻住讬讜: 讻诇 砖讬砖 诇讜 转专讜诪讜转 讜诪注砖专讜转 讜讗讬谞讜 谞讜转谞谉 诇讻讛谉 住讜祝 砖谞爪专讱 诇讜 注诇 讬讚讬 讗砖转讜 砖谞注砖讬转 住讜讟讛: 讛''讙 讜讗讬砖 讗转 拽讚砖讬讜 诇讜 讬讛讬讜 讜住诪讬讱 诇讬讛 讗讬砖 讗讬砖 讻讬 转砖讟讛 讗砖转讜 讜讻转讬讘 讜讛讘讬讗 讛讗讬砖 讗转 讗砖转讜: 讗讬砖 讗转 拽讚砖讬讜 诇讜 讬讛讬讜. 砖诪注讻讘 拽讚砖讬讜 讗爪诇讜 讜讗讬谞讜 谞讜转谞谉 诇讻讛谞讬诐 讜诇诇讜讬诐: 住讜祝 砖谞爪专讱 诇讛谉. 砖谞注砖讛 注谞讬 讜爪专讬讱 诇讻讱 诇讬讟讜诇 诪注砖专 注谞讬: 诇讜 讬讛讬讜. 诇注爪诪讜 讬爪讟专讻讜: 讛诪砖转祝 砖诐 砖诪讬诐 讘爪注专讜. 砖诪讘专讱 注诇 讛专注讛 讚讬讬谉 讛讗诪转 讗讬 谞诪讬 砖诪讘拽砖 专讞诪讬诐 诪诇驻谞讬讜: 讘爪专讬讱. 讘爪专转讱: 转讜注驻讜转. 诇砖讜谉 讻驻讬诇讛 讻讚诪转专讙诪讬谞谉 讜讻驻诇转 讜转注讬祝 (砖诪讜转 讻讜): 讛转专驻讬转. 诪讚讘专讬 转讜专讛 讘讬讜诐 爪专讛 爪专 讻讞讻讛: 讜讗驻讬诇讜 诪爪讜讛 讗讞转. 讗诐 谞转专驻讛 诪诪谞讛 讻砖讘讗讛 诇讬讚讜 讜诇讗 讞砖 诇讛转注住拽 讘讛 爪专 讻讞讜: 讛转专驻讬转 诪讻诇 诪拽讜诐 讗祝 讘诪爪讜讛 讗讞转 诪砖诪注: 诪注讘专 砖谞讬诐 讜讻讜'. 讜转谞谉 讗讬谉 诪注讘专讬谉 讗转 讛砖谞讬诐 讗诇讗 讘讬讛讜讚讛 讚讻转讬讘 诇砖讻谞讜 转讚专砖讜 讻诇 讚专讬砖讜转 砖讗转讛 讚讜专砖 诇讗 讬讛讜 讗诇讗 讘砖讻谞讜 砖诇 诪拽讜诐 讘驻''拽 讚住谞讛讚专讬谉 (讚祝 讬讗:): 砖讙专讜 讗讞专讬讜. 诇诪讞讜转 讘讬讚讜: 讻讘专 讘谞讬转. 砖讛讙讚诇转 砖诪谞讜 诇讜诪专 讙讚讜诇讬 讛讚讜专 讛诐: 讜讛诇讗 注拽讬讘讗 讘谉 讬讜住祝 注砖讛 讻谉. 讚转谞谉 讘讬讘诪讜转. 讗''专 注拽讬讘讗 讻砖讬专讚转讬 诇谞讛专讚注讗 诇注讘专 砖谞讬诐 讘驻专拽 讘转专讗 讛讗砖讛 砖讛诇讱 讘注诇讛 讜爪专转讛 (讚祝 拽讻讘.):




转讜住驻讜转




	讗讬谉 驻讬专讜砖 诇拽讟注 讝讛




专讘 谞住讬诐 讙讗讜谉

注转 诇注砖讜转 诇讛' 讛驻专讜 转讜专转讱. 驻讬专砖讜 讟注诪讜 讘讙诪专讗 讚讘谞讬 诪注专讘讗 专' 讬讜住讬 讗讜诪专 讗诐 谞转讬砖谞讜 讚讘专讬 转讜专讛 讘驻讬讱 讗诇 转讘讜讝 诇讛诐 诪讗讬 讟注诪讗 (诪砖诇讬 讻状讙:讻状讘) 讜讗诇 转讘讜讝 讻讬 讝拽谞讛 讗诪讱 讗诪专 专' 讝注讬专讗 讗诐 谞讝讚拽谞讛 讗讜诪转讱 注诪讜讚 讜讙讚专讛 讻砖诐 砖注砖讛 讗诇拽谞讛 砖讛讬讛 诪讚专讬讱 讗转 讬砖专讗诇 诇驻注诪讬 专讙诇讬诐 诪讛 讟注诐 (砖诪讜讗诇 讗 讗壮:讙壮) 讜注诇讛 讛讗讬砖 讛讛讜讗 诪注讬专讜:






专砖讘"讗

转"专 诪谞讬谉 砖讗讬谉 注讜谞讬谉 讗诪谉 讘诪拽讚砖 砖谞讗诪专 拽讜诪讜 (讜)讘专讻讜 讗转 讛' 讗诇讛讬讻诐 诪谉 讛注讜诇诐 注讚 讛注讜诇诐 (谞讞诪讬讛 讟, 讛) 讜讗讜诪专 (砖诐) 讜讬讘专讻讜 砖诐 讻讘讜讚讱 讜诪专讜诪诐 注诇 讻诇 讘专讻讛 讜转讛诇讛, 讬讻讜诇 讻诇 讛讘专讻讜转 讻讜诇谉 转讛讗 诇讛谉 转讛诇讛 讗讞转, 转"诇 讜诪专讜诪诐 注诇 讻诇 讘专讻讛 讜转讛诇讛. 注诇 讻诇 讘专讻讛 讜讘专讻讛 转谉 诇讜 转讛诇讛. 讜讻转讘 讛专讗讘"讚 讝"诇 讛谞讬 诪讬诇讬 讚讜拽讗 诇转驻诇讛, 讗讘诇 诇砖讗专 讘专讻讜转 诇讗 讛讬讜 讛诪讘专讻讬诐 诪讗专讬讻讬谉 讜诇讗 讛注讜谞讬谉, 砖讛专讬 诪爪讬谞讜 讘注讝专讗 注爪诪讜 讻砖讘专讱 注诇 讛转讜专讛 注谞讜 讗讞专讬讜 讻讚讻转讬讘 (砖诐 讞, 讜) 讜讬讘专讱 注讝专讗 讗转 讛' 讛讙讚讜诇 讜讬注谞讜 讻诇 讛注诐 讗诪谉 [讗诪谉] 讘诪讜注诇 讬讚讬讛诐. 讘专讜讱 讛' 诇注讜诇诐 讗诪谉 讜讗诪谉 (转讛诇讬诐 驻讟, 谞讙).



住诇讬拽 驻专拽 讛专讜讗讛 讜砖诇讬诪讛 诪住讻转讗 讘讚"讞 诇讘"讗 [讘专讬讱 讚讬讛讘 讞讬诇讗 诇注讘讚讬讛 讘专 讗诪转讬讛] 讘专讜讱 讛谞讜转谉 诇讬注祝 讻讞 讜诇讗讬谉 讗讜谞讬诐 注爪诪讛 讬专讘讛
谞砖诇诐 讝讛 讛住驻专 讞讬讚讜砖讬 讚讛专砖讘"讗 讚诪住讻转 讘专讻讜转 讘专讘讬注讬 讘砖讘转 讘讬"讙 讘讻住诇讬讜 砖谞转 讞诪砖转 讗诇驻讬诐 讜拽住"讚 诇讘专讬讗转 注讜诇诐 注诇 讬讚讬 砖诇讞讬讛 讘讻"专 讬讛讜讚讛 诪拽谞讚讬讗讛 谞'讘'转'讜'讬'讗' [=谞驻砖讜 讘讟讜讘 转诇讬谉 讜讝专注讜 讬讬专砖 讗专抓 (转讛诇讬诐 讻讛, 讬讙)], 讜讻转讘转讬讜 讛谞讛 讘驻讚讜讜讗讛 诇诪讜专讬 讛讬拽专 讻诪"专 讗讘专讛诐 讛专讜驻讗 讬"诇 讬爪"讜 讘讻讛"讞 专' 讬讛讜讚讛 讛专讜驻讗 谞'讘'转'讜'讬'讗', 讛砖诐 讬讝讻讬讛讜 诇拽讬讬诐 诪讛 砖讻转讜讘 讘转讜讻讜 讜讬拽讬讬诐 注诇讬讜 诪拽专讗 讚讻转讬讘 (讬砖注讬讛 谞讟, 讻讗) 诇讗 讬诪讜砖讜 诪驻讬讱 讜诪驻讬 讝专注讱 讜诪驻讬 讝专注 讝专注讱, 讜诇讛讬讜转 诪谉 讛谞讻转讘讬谉 诇讞讬讬诐 讘讬专讜砖诇诐 讜讘诪讛专讛 讘讬诪讬谞讜 讬讘讜讗 讛讙讜讗诇 讜讬讘谞讛 讘谞讬讬谉 讘讬转 讗专讬讗诇 讜讗讝 讬讙诇 讬讛讜讚讛 讜讬砖专讗诇 讘注讙诇讗 讜讘讝诪谉 拽专讬讘 讗诪谉 讜讗诪谉 住诇讛 讜注讚, 讞讝拽 讛讻讜转讘 讜讗诪讬抓 讛拽讜专讗 讘讜 讗诪谉 住诇讛 讜注讚.





专讬讟讘"讗

讻诇 讞讜转诪讬 讘专讻讜转 砖讘诪拽讚砖 讛讬讜 讗讜诪专讬诐 诪谉 讛注讜诇诐. 驻讬专讜砖 讘住讜祝 讻诇 讘专讻讛 讛讬讜 讗讜诪专讬诐 讘专讜讱 讗转讛 诪谉 讛注讜诇诐 (讜讻讜' 讗讜 注讚 讛注讜诇诐) 讜诪砖拽诇拽诇讜 讛诪讬谞讬谉 转拽谞讜 诪谉 讛注讜诇诐 讜注讚 讛注讜诇诐, 讜讻诇 讻讱 诇诪讛 诇驻讬 砖讗讬谉 注讜谞讬谉 讗诪谉 讘诪拽讚砖. 驻讬' 讘诪拽讚砖 诇讗 讛讬讜 注讜谞讬谉 讗诪谉 讗诇讗 讻诇 讛注讜谞讬谉 讗讜诪专讬诐 讘专讜讱 砖诐 讻讘讜讚讜 诇注讜诇诐 讜注讚 讜讻讬讜谉 砖讛注讜谞讬谉 诪讗专讬讻讬谉 讜讗讜诪专讬诐 讘专讜讱 讜讻讜' 诇注讜诇诐 讻讚讗讬转讗 讘诪住' 转注谞讬转 讘讚讬谉 讛讜讗 砖讬讗专讬讻讜 讛诪讘专讻讬谉 讜讬讗诪专讜 诪谉 讛注讜诇诐 讜注讚 讛注讜诇诐: 讜诪谞讬谉 砖讗讬谉 注讜谞讬谉 讗诪谉 讘诪拽讚砖 讚讻转讬讘 讘注讝专讗 讜讬拽诐 注诇 诪注诇讛 讛诇讜讬诐 讬砖讜注 讜拽讚诪讬讗诇 讜讻讜' 讜讬爪注拽讜 讜讻讜' 讜讬讗诪专讜 拽讜诪讜 讜讘专讻讜 讜讻讜' 讜讬讘专讻讜 讜讻讜' 拽讜诪讜 讜讘专讻讜 讗诪专讜 诇诪讘专讻讬诐 讜讬讘专讻讜 诇注讜谞讬谉 讜讛讬讬谞讜 讘专讜讱 砖诐 讻讘讜讚 讜讛讬讬谞讜 讜讬讘专讻讜 讜诇讗 住讙讬 讘注谞讬讬转 讗诪谉. 讜讚讜拽讗 诇转驻诇讛 讗讘诇 诇砖讗专 讘专讻讜转 讗诪谉 讛讬讜 注讜谞讬谉 砖讛专讬 诪爪讬谞讜 讘注讝专讗 注爪诪讜 讻砖讘讬专讱 注诇 讛转讜专讛 注谞讜 讗讞专讬讜 讗诪谉 讻讚讻转讬讘 讜讬讘专讱 注讝专讗 讗转 讛' 讛讙讚讜诇 讜讬注谞讜 讻诇 讛注诐 讗诪谉 讘诪讜注诇 讬讚讬讛诐 讜讻讜': 



转"砖 讗诇 转讘讜讝 讻讬 讝拽谞讛 讗诪讱. 讻转讘 讛专"讗 讝"诇 谞"诇 讻讬 讘注讘讜专 砖讘讟诇 讛诪谞讛讙 讜谞注砖讛 讻讝拽谉 砖转砖砖 讻讞讜 讛讘讬讗 讝讛 讛驻住讜拽: 讜讗讜诪专 注转 诇注砖讜转 诇讛' 讜讻讜'. 驻讬专讜砖 讜诪驻谞讬 讞砖砖 砖诇讗 讬砖讻讞讜 砖诐 砖诪讬诐 讜讬讛讗 砖诐 注讘讜讚转 讻讜讻讘讬诐 砖讙讜专 讘驻讬讛诐 讗谞讜 诪转讬专讬谉 诇讛讝讻讬专 砖诐 砖诪讬诐 诇讘讟诇讛: 



讜讛讗 讚讗诪专讬谞谉 砖讛讬讜 诪注讘专讬谉 讘讞讜爪讛 诇讗专抓. 诇讗讜 讚讜拽讗 诪注讘专讬谉 讚讛讗 讗诪专讬谞谉 讘住谞讛讚专讬谉 讚讗讬谉 诪注讘专讬谉 讗转 讛砖谞讛 讗诇讗 讘讗专抓 讗讘诇 诪讞砖讘讬谉 讛讬讜 讜讛注讬讘讜专 诇讗 讛讬讛 讗诇讗 讘讗专抓 讜讗驻讬诇讜 注诇 讛讞砖讘讜谉 讛讬讜 诪拽驻讬讚讬谉 讻讚讻转讬讘 讻讬 诪爪讬讜谉 转爪讗 转讜专讛 讜讚讘专 讛' 诪讬专讜砖诇讬诐:





讛诪讗讬专讬

讛诪砖谞讛 讛注砖讬专讬转 讻诇 讞讜转诪讬 讘专讻讜转 砖讘诪拽讚砖 讛讬讜 讗讜诪专讬诐 诪谉 讛注讜诇诐 讜讻讜' 讘讬讗讜专 讛讚讘专讬诐 讛讜讗 砖驻讬专砖讜 讘诪住讻转 转注谞讬转 砖诪谞讛讙诐 讛讬讛 讘诪拽讚砖 砖诇讗 讛讬讜 注讜谞讬诐 讗诪谉 讗诇讗 砖讘住讜祝 讻诇 讘专讻讛 讜讘专讻讛 讛讬讛 讗讜诪专 讛诪讘专讱 住诪讜讱 诇讞转讬诪转讜 讘专讜讱 讛' 诪谉 讛注讜诇诐 讜讞讜转诐 讻讙讜谉 讘专讜讱 讛' 诪谉 讛注讜诇诐 诪讙谉 讗讘专讛诐 讜讛讚讜诪讛 诇讝讛 讜讘诪拽讜诐 注谞讬讬转 讗诪谉 讛讬讜 讛砖讜诪注讬诐 讗讜诪专讬诐 讘专讜讱 砖诐 讻讘讜讚 诪诇讻讜转讜 讜讻讜' 讜讛讘讬讗讜讛 讘讙诪' 诪讚讻转讬讘 拽讜诪讜 讜讘专讻讜 讜讻讜' 讜讬讘专讻讜 砖诐 讻讘讜讚讱, 拽讜诪讜 讜讘专讻讜 谞讗诪专 注诇 讛诪讘专讱, 讜讬讘专讻讜 讗转 砖诐 讻讘讜讚讱 谞讗诪专 注诇 讛注讜谞讬诐, 讜诪砖拽诇拽诇讜 讛诪讬谞讬诐 诇讜诪专 诇讬转 讚讬谉 讜诇讬转 讚讬讬谉 讜诇讬转 注讜诇诐 讗讜讞专谉 讛转拽讬谞讜 砖讬讛讜 讗讜诪专讬诐 诪谉 讛注讜诇诐 讜注讚 讛注讜诇诐, 讜讙讚讜诇讬 讛诪驻专砖讬诐 讻转讘讜 诇砖讗 讛讬讛 诪谞讛讙 讝讛 讗诇讗 诇转驻诇讛 讛讙"讛 [注讬' 讘住讜讟讛 讚' 诪' 讘谞砖讬讗转 讻驻讬诐 诇讗 讛讬讜 注讜谞讬诐 讗诪谉 讘诪拽讚砖, 讜爪"诇 讚讻讬讜谉 砖讙"讻 讘转讜讱 转驻诇讛 讛讜讗 讚讬谞讜 讻转驻诇讛 注爪诪讛]: 讗讘诇 讘砖讗专 讘专讻讜转 讛讬讜 注讜谞讬诐 讗诪谉 砖讛专讬 讘讘专讻转 讛转讜专讛 谞讗诪专 讘注讝专讗 讜讬讘专讱 注讝专讗 讗转 讜讙讜' 讜讬注谞讜 讻诇 讛注诐 讗诪谉 讘诪讜注诇 讬讚讬讛诐, 讜讛转拽讬谞讜 砖讬讛讗 讗讚诐 砖讜讗诇 讘砖诇讜诐 讞讘专讜 讘砖诐 讻讚讬 砖讬讜讚讜 砖讛砖诇讜诐 讜砖讗专 讛讘专讻讜转 诪讙讬注讜转 诪讻讘讜讚讜 讜讛专讬 诪爪讬谞讜 讻谉 讘讘注讝 砖讗诪专 讛' 注诪讻诐 讜讗讜诪专 讗诇 转讘讜讝 讻讬 讝拽谞讛 讗诪讱 讻诇讜诪专 诇诪讜讚 诪诪讛 砖谞讛讙讜 讘讗诪讱 讝拽谞讬诐 砖讘讗讜诪转讱 讜讗注"驻 砖讬砖 驻转讞讜谉 驻讛 砖诇讗 诇讛讝讻讬专 讗转 讛砖诐 诇讘讟诇讛 讜讚专讱 讛讚讬讜讟讜转 讛专讬 讻转讬讘 注转 诇注砖讜转 诇讛' 讛驻专讜 转讜专转讱, 讜谞讜讞 诇谞讜 诇讛讝讻讬专 讬讜转专 诪谉 讛专讗讜讬 诪砖诇讗 讬讝讻讬专讜讛讜 讻诇诇 讻讚讬 诇讛专讙讬诇讜 讘驻讬 讛讘专讬讜转, 讝讛讜 驻讬' 讛诪砖谞讛 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:



讻诇 转诇诪讬讚 讞讻诐 砖专讜讗讛 讘讚讜专讜 砖讞讘讬讘讬诐 注诇讬讛诐 讚讘专讬 转讜专讛 讬驻讝专 讚讘专讬讜 诇讛诐 讜讗诐 专讗讛 讚讜专讜 砖讗讬谉 讚讘专讬 转讜专讛 讞讘讬讘讬诐 注诇讬讛诐 讬转注住拽 讘讛诐 讘注爪诪讜, 讜讗诇 讬诪谞注 注爪诪讜 诪讚讘专讬 转讜专讛 诇住讻诇讜转诐 讗诇讗 讬讝讛专 砖诇讗 讬砖讞讬转 讚讘专讬讜 诇讛砖诇讬讻诐 讘驻谞讬讛诐 讗讞专 砖讛诐 诪转谞讻专讬诐 注诇讬讛诐 讛讜讗 砖讗诪专讜 讘砖注转 讛诪讻谞住讬诐 驻讝专 讜讘砖注转 讛诪驻讝专讬诐 讻谞住:



诇注讜诇诐 讬诇诪讚 讗讚诐 讗转 讘谞讜 讗诪讜谞讜转 砖讗诐 讬爪讟专讱 诇讜 转讛讗 讛讝诪谞转 讞讬讬讜 诪爪讜讬讛 讘讬讚讜 讜诇注讜诇诐 讬诇诪讚谞讜 讗讜诪谞讜转 讛讬讜转专 诪住讜诇住诇 砖讬讜讻诇:



诇注讜诇诐 讗诇 讬专讙讬诇 讗讚诐 讘转讜讱 讘讬转讜 讗谞砖讬诐 砖讗讬谞诐 诪讛讜讙谞讬诐 讜讗祝 讛诪讛讜讙谞讬诐 诇讗 讬注砖诐 讻讘注诇讬 讘转讬诐 诪讻诇 讜讻诇 砖讛诇砖讜谞讜转 诪专讜讘讜转 讜诪爪讜讬讜转 诇讞讟讜讗 讘讚讘讜专诐 讜专讗讜讬 诇讗讚诐 诇讬讝讛专 砖诇讗 诇讛诇讻讚 讘专砖转诐:



诇注讜诇诐 讬讝讛专 讗讚诐 砖诇讗 诇讛诪砖讱 讗讞专 讛转讗讜讜转 讬讜转专 诪讚讗讬 讜讗诐 谞诪砖讱 讘讛诐 讬砖转讚诇 讘专驻讜讗转讜 注诇 讚专讱 谞讟讬讬讛 讗诇 讛拽爪讛 讛讗讞专讜谉 讻诪讜 砖谞讜讚注 诪讚讘专讬 讛讞讻诪讬诐 讜讗祝 讛专讜讗讛 讘讗讞专讬诐 砖诪专讜讘 讛诪砖讻诐 讗讞专 转讗讜转诐 讛讘讬讗诐 诇讬讚讬 讚讘专讬诐 诪讙讜谞讬诐 专讗讜讬 诇讜 诇讛讝讛专 诪谉 讛讚讘专讬诐 砖住讘讘讜 诇讞讘专讬讜 讗讜转谉 讛讚讘专讬诐 讛诪讙讜谞讬诐 讜讛讜讗 砖讗诪专讜 讻诇 讛专讜讗讛 住讜讟讛 讘拽诇拽讜诇讛 讬讝讬专 注爪诪讜 诪谉 讛讬讬谉:



注讘讜专 砖谞讛 讘诪住讻转 住谞讛讚专讬谉 砖讗讬谞讜 谞注砖讛 注诇 讬讚讬 诪讬 砖讬讝诪谉 讗诇讗 讘诪讝讜诪谞讬诐 诇讛 讘诪拽讜诐 住谞讛讚专讬谉 讜讗讬谉 爪专讬讱 诇讜诪专 砖诇讗 讛讬讜 诪注讘专讬诐 讘讞讜爪讛 诇讗专抓 讗诇讗 砖讗祝 诇讞砖讜讘 讗诐 专讗讜讬 诇注讘专 讗诐 诇讗讜 讜诇注讘专 讘讗专抓 注诇 驻讬 讗讜转讜 讞砖讘讜谉 讗住讜专 讗诇讗 讗"讻 注诇 讬讚讬 讙讚讜诇 砖诇讗 谞砖讗专 讻诪讜转讜 讘讗专抓 讜讘讝诪谉 讛讝讛 讗讬谉 诪注讘专讬谉 讻诇诇 讗诇讗 讗讜转谉 讛注讘讜专讬诐 讛谞诪谞讬诐 注"驻 讞砖讘讜谉 讛注讘讜专 诇讛砖讜讗转 砖谞转 讛讞诪讛 注诐 砖谞转 讛诇讘谞讛 注诇 住讚专 讙讬"讗 讬"讗 讬"讞 注"讝 讬"讟 讜讚讘专 讝讛 讬转讘讗专 讘诪住' 住谞讛讚专讬谉 讘注"讛:





诪讛专砖"讗 - 讞讬讚讜砖讬 讛诇讻讜转

讙诪专讗 讗讚讬诇讬祝 诪诪谞注诇 讜诇讛讬转专讗 谞讬诇祝 诪拽驻谞讚专讬讗 讜诇讗讬住讜专讗 讻讜' 讜讛专 讛讘讬转 谞诪讬 讛"诪 诇诪讬诇祝 专拽讬拽讛 诪拽驻谞讚专讬讗 诇讗讬住讜专 讗诇讗 讚谞讬讞讗 诇讬讛 诇诪讬诇祝 诪诪谞注诇 讘拽"讜 讜拽"诇:


砖诐 讗拽驻谞讚专讬讗 拽驻讬讚 讗讬谞讬砖 讗专拽讬拽讛 讜诪谞注诇 诇讗 拽驻讬讚 讻讜' 诪讛"讟 讛"诪 诇诪讬诇祝 谞诪讬 讘诪转谞讬转讬谉 讜讘讘专讬讬转讗 拽驻谞讚专讬讗 讘拽"讜 诇讗讬住讜专讗 诪诪谞注诇 讜拽"诇:


砖诐 讜讻"讻 诇诪讛 诇驻讬 砖讗讬谉 注讜谞讬谉 讗诪谉 讘诪拽讚砖 讻讜' 诇诪讗讬 讚拽讗讬 讗诪转谞讬' 讛讜讗 诪讙讜诪讙诐 讚诇讗 讛讜讝讻专 讘诪转谞讬' 讻诇诇 诪注谞讬讬转 讗诪谉 讗诇讗 讘专讻转 讛诪讘专讱 拽讗诪专 讘诪转谞讬' 砖谞砖转谞讛 讘诪拽讚砖 讜专讗讬转讬 讘转讜住驻转讗 讚转谞讬 诇讛 诪诇转讗 讘讗谞驻讬 谞驻砖讬讛 讗讬谉 注讜谞讬谉 讗诪谉 讘诪拽讚砖 砖谞讗诪专 拽讜诪讜 讜讘专讻讜 讻讜' 注"砖 讜拽"诇:


驻讬专砖"讬 讘讚"讛 诪注讘专 砖谞讬诐 讜讻讜' 讗诇讗 讘讬讛讜讚讛 讚讻转讬讘 诇砖讻谞讜 转讚专砖讜 讻讜' 注讻"诇 诇讗 讬讚注谞讗 诪讬 讛讻专讬讞讜 诇讻讱 讚讛讗 讘砖诪注转讬谉 诪讬讬转讬 诇讛 诪拽专讗 讗讞专讬谞讗 讻讬 诪爪讬讜谉 转爪讗 转讜专讛 讜讚讘专 讛' 讜讙讜' 讜诪讬谞讬讛 诪诪注讟 讻诇 讗"讬 讗诇讗 讚讜拽讗 讘讬专讜砖诇讬诐 讜诪拽专讗 讚诇砖讻谞讜 转讚专砖讜 诇讗 诪诪注讟 讗诇讗 讙诇讬诇 讻讚讗诪专讬' 讛转诐 注"砖 讜讚讜"拽:





诪讛专砖"讗 - 讞讬讚讜砖讬 讗讙讚讜转

诇驻讬 砖讗讬谉 注讜谞讬谉 讗诪谉 讘诪拽讚砖 讻讜'. 诪驻讜专砖 讘住"驻 讗诇讜 谞讗诪专讬谉: 


讜讻"转  讘注讝 诪讚注转讬讛 讚谞驻砖讬讛 讻讜'. 讜讛"讛 讚讛诪"诇 讚讘注讬 诇讗转讜讬讬 拽专讗 讚讙讚注讜谉 诇讗砖诪注讬谞谉 讚讛住讻讬诪讜 讘"讚 砖诇 诪注诇讛 注"讬 讻讚讗诪专讬' 讘住讜祝 诪住讻转 诪讻讜转 讗诇讗 讚诇讗 谞讞讬转 讛讻讗 诇讛讻讬 讜诪讛 砖讬砖 诇讚拽讚拽 注讜讚 讘讝讛 注"砖 讜讚讜"拽: 


讜讗讜诪专  注转 诇注砖讜转 讜讙讜'. 讛讻讗 诇讗 驻专讬讱 诪讗讬 讜讗讜诪专 诪砖讜诐 讚诪拽专讗 讚讗诇 转讘讜讝 讻讬 讝拽谞讛 讜讙讜' 讚讛讬讬谞讜 砖讬砖 诇谞讜 诇诇诪讜讚 诪讝拽谞讬诐 讛专讗砖讜谞讬诐 讗讬诪讗 讚讛讬讬谞讜 讚讜拽讗 讘讚讘专 砖讗讬谉 讘讜 砖讜诐 讙诪讙讜诐 诇讗讬住讜专 诪砖讗"讻 讛讻讗 讚讛讜讬 讛讝讻专转 砖"砖 诇讘讟诇讛 转"砖 注转 诇注砖讜转 诇讛' 讜讙讜' 讜拽"诇: 


诪住讬驻讬讛  诇专讬砖讬讛 讻讜'. 专"诇 讛讻讗 讘砖谞讬 注谞讬谞讬诐 诪讚专讬砖 讜驻讬专砖"讬 诪住讬驻讬讛 诇专讬砖讬讛 讻讜' 诪砖讜诐 讛驻专讜 转讜专转讱 注转讬诐 讛诐 诇讛' 诇注砖讜转 诪砖驻注 驻讜专注谞讜转 讻讜' 注"砖 讜讛讜讗 拽爪转 讚讞讜拽 讚讛讬讻谉 讛讜讝讻专 诪砖驻讟 讜谞专讗讛 诇驻专砖 讻讚讘住诪讜讱 讗诐 专讗讬转 讚讜专 砖讗讬谉 讛转讜专讛 讞讘讬讘讛 注诇讬讜 讻谞住 砖谞讗诪专 注转 诇注砖讜转 讜讙讜' 讚讛讬讬谞讜 注转 诇注砖讜转 诇讛' 诇讻讜谞住讛 诇砖"砖 诪砖讜诐 讚讛驻专讜 转讜专转讱 讜拽"诇: 


讜讗诐  专讗讬转 讚讜专 讻讜'. 谞专讗讛 诪驻讬专砖"讬 砖讛诐 讘' 注谞讬谞讬诐 讘砖注转 讛诪讻谞住讬诐 驻讝专 讜讘砖注转 讛诪驻讝专讬诐 讻谞住 讗讬讬专讬 讘讞讻诪讬 讛讚讜专 讜讗诐 专讗讬转 讚讜专 讻讜' 讗讬讬专讬 讘转诇诪讬讚讬诐 讜拽专讗 讚诪讬讬转讬 注转 诇注砖讜转 诇讛' 讜讙讜' 拽讗讬 讗转专讜讜讬讬讛讜 讗砖注转 讛诪驻讝专讬诐 讻谞住 注转 诇注砖讜转 诇讛' 讘诪讚转 注谞讜讛 讛驻专讜 转讜专转讱 诪诇诇诪讚 诇转诇诪讬讚讬诐 讻讬讜谉 砖讬砖 讞讻诪讬 讛讚讜专 讗讞专讬诐 讛诪驻讝专讬诐 讜拽讗讬 谞诪讬 讗讗诐 专讗讬转 讚讜专 讚讛讬讬谞讜 砖讗讬谉 讛转讜专讛 讞讘讬讘讛 注诇讬讛诐 注转 诇注砖讜转 诇讛' 诪诇诇诪讚诐 诪砖讜诐 讘讝讬讜谉 讛转讜专讛 讻讱 谞专讗讛 诪驻讬专砖"讬 讗讘诇 讘讬专讜砖诇诪讬 诪讜讻讞 讚讞讚讗 诪诇转讗 讛讬讗 讜讘砖注转 讛诪讻谞住讬诐 驻讝专 拽讗讬 谞诪讬 讗转诇诪讬讚讬诐 砖讞讘讬讘讛 讛转讜专讛 注诇讬讛诐 诇讛讻谞讬住讛 讗诇讬讛谉 驻讝专 诇诇诪讜讚 诇讛谉 讜讘砖注讛 砖讛转诇诪讬讚讬诐 诪驻讝专讬诐 讗讜转讛 讜讗讬谞讛 讞讘讬讘讛 诇讛谉 讻谞住 讗转讛 诇诇诪讜讚 诇讛谉 讜讚讜"拽: 


转诪谉  讛讜讬 讙讘专 讻讜'. 讬砖 诇讚拽讚拽 诪讗讬 讗砖诪注讬谞谉 讘专 拽驻专讗 讛讗 诪转谞讬' 讛讬讗 讘诪拽讜诐 砖讗讬谉 讗讬砖 讛砖转讚诇 诇讛讬讜转 讗讬砖 讙诐 讗讘讬讬 讚讚讬讬拽 诇讬讛 砖"诪 讘讗转专讗 讚讗讬转 讻讜' 讗诪讗讬 诇讗 讚讬讬拽 诇讬讛 讛讻讬 讗诪转谞讬' 讚讗讘讜转 砖"诪 讘诪拽讜诐 砖讬砖 讗讬砖 讻讜' 讜讬"诇 讚讛转诐 诇讗 讘转讜专讛 拽讗诪专 讗诇讗 讘诪拽讜诐 砖讗讬谉 讗讬砖 诇注住讜拽 讘爪专讻讬 爪讘讜专 讛砖转讚诇 讗转 注爪诪讱 诇讛讬讜转 讗讬砖 注讜住拽 讘爪专讻讬 爪讘讜专 讜讛讬讗 讙讜驻讗 讗砖诪注讬谞谉 砖讬讛讬讛 讗讚诐 注讜住拽 讘爪专讻讬 爪讘讜专 讙诐 砖讛讜讗 拽爪转 讘讬讟讜诇 诇诇诪讜讚讜 讗讘诇 讛讻讗 谞诇诪讚 诪注谞讬谞讜 讚诇注讬诇 诪讬谞讬讛 讚讘讚"转 拽诪讬讬专讬 讘讗转专讗 讚诇讬转 讙讘专 诇讛讬讜转 诪讜专讛 讛讜专讗讛 讛讜讬 讙讘专 诇讛讬讜转 诪讜专讛 诇讛诐 讜诇讙讜驻讬讛 诇讗 讗爪讟专讬讱 讚讚讘专 驻砖讜讟 讛讜讗 讻讚讗诪专讬' 讜注爪讜诪讬诐 讻诇 讛专讜讙讬讛 讝讛 砖讛讙讬注 诇讛讜专讗讛 讜讗讬谞讜 诪讜专讛 讗诇讗 讚讗转讗 诇讚讬讜拽讗 讻讚讗诪专 讗讘讬讬 讛讗 讘讗转专讗 讚讗讬转 讙讘专 诇讛讜专讜转 转诪谉 诇讗 转讛讜讬 讙讘专 诇讛讜专讜转 讜驻专讬讱 讚讛讗 谞诪讬 驻砖讬讟讗 讚讗住讜专 诇讛讜专讜转 讘驻谞讬 专讘讜 讜诪砖谞讬 讘砖砖讜讜讬谉 讻驻讬专砖"讬 讗诐 讘讗转 讘诪拽讜诐 转"讞 讻讜' 讚讻讘专 转专讜讬讬讛讜 讘注讬专 讗"讻 诪讬 讬讜专讛 讻讬讜谉 讚讻诇 讗讞讚 诪讛诐 诇讗 讬讜专讛 讜讚讜"拽: 


砖讻诇  讙讜驻讬 讛转讜专讛 转诇讜讬谉 讻讜' 砖谞讗诪专 讘讻诇 讚专讻讬讱 讚注讛讜 讻讜'. 诇讗 拽讗诪专 讝讻专讛讜 讗诇讗 讚注讛讜 讬讚讬注讛 讗诪转讬转 讘诪爪讬讗讜转讜 讜砖讛讜讗 讬讻讜诇 讜诪砖讙讬讞 讘讻诇 讚专讻讬讱 诇转转 砖讻专 讟讜讘 诇爪讚讬拽讬诐 讜诇注谞讜砖 专砖注讬诐 讜诪住讬讬诐 讜讛讜讗 讬讬砖专 讗讜专讞讜转讬讱 注"讚 砖讗诪专讜 讘讚专讱 砖讗讚诐 专讜爪讛 诇讬诇讱 讻讜' 讛讘讗 诇讟讛专 讻讜' 讜拽"诇: 


诇注讜诇诐  讬诇诪讚 讗讚诐 讗转 讘谞讜 讗讜诪谞讜转 谞拽讬讛 讻讜'. 讘专讬讬转讗 讛讜讗 谞诪讬 讘住驻"讘 讚拽讚讜砖讬谉 讘砖诐 专"诪 讜诪驻专砖 诇讛 诪讞讟讗 讚转诇诪讬讜转讗 砖讛讬讗 谞拽讬讛 驻讬' 讘注专讜讱 砖讛讬讗 谞拽讬讛 诪讙讝诇 讜拽诇讛 砖讗讬谉 讘讛 讞住专讜谉 讻讬住 注讻"诇: 


诇讗  讬专讘讛 讗讚诐 专注讬诐 讻讜'. 讜讻诪"砖 讘驻专拽 讞诇拽 诇讗 讛讻诇 转讘讬讗 讗诇 讘讬转讱 讻讜' 讜讛讜讗 诪驻讜专砖 砖诐 讜诪讬讬转讬 诇讬讛 讛讻讗 诪拽专讗 讚讗讬砖 专注讬诐 诇讛转专讜注注 诪砖诪注 诇讛转专讜注注 讘讘' 注讬讬谞讬"谉 诪诇砖讜谉 讻讜转诇 专注讜注 讜拽"诇: 


诇讗  讬诪谞讛 讗讚诐 讗驻讜讟专讜驻讜住 讻讜'. 讜讬驻拽讚 驻拽讬讚讬诐 注诇 讛讗专抓 讜讙讜' 转专讙讜诐 讬专讜砖诇诪讬 讗驻讜讟专讜驻讜住: 


讻诇  讛专讜讗讛 住讜讟讛 讘拽诇拽讜诇讛 讬讝讬专 讻讜'. 诪驻专砖讬谞谉 讘住讜讟讛 砖讛讬讬谉 诪讘讬讗 诇讬讚讬 谞讬讗讜祝 讜讻诪"砖 讝谞讜转 讬讬谉 讜讙讜': 


诇驻专砖转  转专讜诪讜转 讻讜'. 讚讻转讬讘 诇注讬诇 诪讬谞讬讛 讜讻诇 转专讜诪讛 诇讻诇 拽讚砖讬 讜讙讜' 讜诇讗 注讜讚 讗诇讗 住讜祝 砖谞爪专讱 诇讛谉 砖谞讗诪专 讜讗讬砖 讗转 拽讚砖讬讜 讜讙讜' 诇讻讗讜专讛 讗讬谞讜 诪讜讘谉 讻讬讜谉 讚诇驻讬 讝讛 讗转 拽讚砖讬讜 诇讜 讬讛讬讜 诪转驻专砖 砖讬讛讬讛 谞注砖讛 注谞讬 注讻砖讬讜 讜诇讜 讬讛讬讜 讛讬讬谞讜 砖谞爪专讱 诇讛诐 讗"讻 诇讗 讛讜讝讻专 讘拽专讗 讗转 诪注砖讬讜 砖讻讘专 讛讬讛 诪注讻讘 拽讚砖讬讜 诇讜 讜讚讜讞拽 诇讜诪专 讘讻讛"讙 砖诪讜砖讻转 注爪诪讜 讜讗讞专转 注诪讜 讻诪讜 砖讻转讘讜 讛诪驻专砖讬诐 讘诪诇讛 讗讞转 讜讬"诇 讚住诪讱 讘讛讱 讚专砖讛 讗拽专讗 讚诇注讬诇 诪讬谞讬讛 讜讻诇 转专讜诪讛 讜讙讜' 讗砖专 讬拽专讬讘讜 诇讻讛谉 诇讜 讬讛讬讛 讚讛讛讜讗 拽专讗 诪转驻专砖 讚讻诇 转专讜诪讛 讜讙讜' 讗砖专 讚专讱 诇讛拽专讬讘 诇讻讛谉 讜讛讜讗 诪注讻讘讜 砖诇讜 讬讛讬讛 讜拽讗诪专 讘拽专讗 讚讘转专讬讛 讜讗讬砖 讗砖专 讬注砖讛 讻谉 住讜驻讜 讗转 拽讚砖讬讜 诇讜 讬讛讬讜 砖讬讛讬讛 谞爪专讱 诇讛诐 讻砖讬讛讬讛 谞注砖讛 注谞讬 讜讚讜"拽: 


住讜祝  诪转注砖专 讻讜'. 讻诪"砖 (转注谞讬转 讟.) 注砖专 讘砖讘讬诇 砖转转注砖专 讜诪讬讬转讬 诇讬讛 讚讻转讬讘 讗砖专 讬转谉 (拽讚砖讬讜) 诇讻讛谉 诇讜 讬讛讬讛 诪讚诇讗 讻转讬讘 谞诪讬 讛讻讗 诇讜 讬讛讬讜 讘讜讬"讜 讻讚诇注讬诇 讚讻讬谞讜讬 讚讬讛讬讜 拽讗讬 讗拽讚砖讬讜 砖讝讻专 讗讘诇 讛讻讗 讻转讬讘 诇讜 讬讛讬讛 讘讛"讗 讚诇讗 诪砖转诪注 讚拽讗讬 讗拽讚砖讬讜 讜注"讻 讚专砖讜 讘讬讛 讬讛讬讛 诇讜 诪诪讜谉 讛专讘讛 讜拽"诇: 


讻诇  讛诪砖转祝 讻讜'. 注讬讬谉 驻讬专砖"讬 讜讗讬谉 诇砖讜谉 讛诪砖转祝 诪砖诪注 讻谉 讜讬"诇 注"讚 诪"砖 注诪讜 讗谞讻讬 讘爪专讛 讜讛讬讬谞讜 砖诪转驻诇诇 砖讬注砖讛 诇诪注谉 砖诪讜 砖讛讜讗 注诪谞讜 讘爪专讛 讜讛砖转讗 讛讜讬 诪诪砖 诪砖转祝 砖"砖 讜讛讬讬谞讜 诪诪砖 讜讛讬讛 砖讚讬 讘爪专讬讱 讜讙讜'. 讜讗诪专 


驻专谞住转讜  讻驻讜诇讛 砖谞讗诪专 讜讻住祝 转讜注驻讜转 讜讙讜'. 讚讛讬讬谞讜 砖讬砖 讘讬讚讜 讻住祝 驻专谞住转讜 诪爪讜讬讛 诇讜 讘讻诇 注转 讘讛专讜讞讛 诇讻诇 讚讘专 诇拽谞讜转 诇讜 讜诪"讚 驻专谞住转讜 诪注讜驻驻转 诇讜 讻爪驻讜专 砖注"讬 注驻讬驻转讜 诪讝讜谞讜转讬讜 诪爪讜讬诐 诇讜 讘讻诇 注转 讜诪砖诪注 诇讛讜 转讜注驻讜转 诪诇砖讜谉 注讜祝 讬注讜驻祝 诪诪砖 讜讻驻讬专砖"讬 讘讞讜诪砖 讙诐 诇驻讬 驻砖讜讟讜 注"砖: 


讻诇  讛诪专驻讛 注爪诪讜 诪讚"转 讻讜'. 讙诐 砖诇讜诪讚 讜诪拽讬讬诪讛 讗诐 讛讜讗 讘专驻讜讬 讜讘讚专讱 注专讗讬 拽讗诪专 讚讗讬谉 讘讜 讻讞 诇注诪讜讚 讘讬讜诐 讻讜' 讻诪"砖 驻专拽 讗讬谉 注讜诪讚讬谉 (讘专讻讜转 诇讘:) 讘讗诇讜 爪专讬讻讬谉 讞讬讝讜拽 转讜专讛 讜诪注砖讬诐 讟讜讘讬诐 讻讜' 注"砖: 


讻讗讜转讛  砖砖谞讬谞讜 讝讻专讬讛 讘谉 拽讘讜讟诇 讻讜'. 讘诪住' 讬讜诪讗 砖讛讬讛 拽讜专讗 讘诇讬诇 讬讜讛"讻 诇驻谞讬 讻讛"讙 讘住驻专 讚谞讬讗诇: 


诪驻谞讬  砖讗转讛 诪注讘专 砖谞讬诐 讻讜' 讘讞讜"诇 讻讜'. 讜诪注讬拽专讗 讚讛转讞讬诇讜 讛讜讗 诪讟讛专 讜讛诐 诪讟诪讗讬谉 讻讜' 讜诇讗 讗"诇 讻谉 讛讬讬谞讜 诪砖讜诐 讚讛专讗讜 诇讜 诪注讬拽专讗 讗诐 诇讗 讬砖讙讬讞 讘讚讘专讬讛诐 讬讜讻诇讜 讛诐 诇住转讜专 讚讘专讬讜 讗祝 讘讚讘专 砖讗讬谞讜 讗诪转 讻讚诪砖诪注 砖诇讗 讛讬讜 讛诐 诪讟讛专讬谉 讗诇讗 讻讚讬 诇住转讜专 讚讘专讬讜: 


讛谞讞  专注"拽 讻讜' 讜诪拽专讗 讬诇讬祝 诇讬讛 诇拽诪谉 讜讘驻"拽 讚住谞讛讚专讬谉 (讬讗: 讚"讛 讚讗讬谉) 讚讗讬谉 诪注讘专讬谉 讗诇讗 讘讗"讬 诪"诪 讛讬讻讗 讚诇讗 讛谞讬讞 讻诪讜转讜 讘讗"讬 砖专讬 讗祝 讘讞讜"诇 讚讝讬诇 讘转专 讟注诪讬讛 讚拽专讗 讻讬 诪爪讬讜谉 转爪讗 转讜专讛 讜讙讜' 诪砖讜诐 讚砖诐 讗讬讻讗 诪讜驻诇讗 砖讘讘"讚 诪住谞讛讚专讬 讙讚讜诇讛 讻诪驻讜专砖 讘驻专拽 讝拽谉 诪诪专讗 讜讻讬讜谉 讚专"注 讗讞专 讛讞讜专讘谉 讛讬讛 砖讘讟诇讜 住谞讛讚专讬谉 讜讛讜讗 讛讬讛 讘讞讜"诇 讜讛讜讗 讛讬讛 讛诪讜驻诇讗 砖讘讚讜专 砖讛专讬 诇讗 讛谞讬讞 讻诪讜转讜 讘讗"讬 讛讜转专 诇讜 诇注讘专 讘讞讜"诇: 


谞注砖讜  转讬砖讬诐 讘注诇讬 拽专谞讬诐 讻讜'. 专"诇 砖讬砖 诇讛诐 讻讞 诇谞讙讞讱 讘砖诪转讗 讻讚拽讗诪专讬 讜讗诐 诇讗讜 讬讛讗 讘谞讬讚讜讬 讜拽"诇:





专砖"砖

[专砖"讬 讚"讛 转讛诇讛 讗讞转 讜讚"讛 注诇 讻讛"讘. 爪"诇 讛讚"讗] :





讛讙讛讜转 讬注讘"抓

讙诪' 讛谞讞 专状注 砖诇讗 讛谞讬讞 讻诪讜转讜 谞讗状讬. 谞状讘 注诪"砖 讘住"讚 讘诇讞状砖 砖讬诇讛讬 讬讘诪讜转 讜住谞讛讚专讬谉 (讚讬"讗 讘):





讘谉 讬讛讜讬讚注

讻旨指诇 讻旨址讱职 诇指诪旨指讛? 诇职驻执讬 砖讈侄讗值讬谉 注讜止谞执讬谉 讗指诪旨值谉 讘旨址诪旨执拽职讚旨指砖讈. 谞专讗讛 诇讬 讻讜讜谞转 讛砖讜讗诇 讻讱, 讚拽讗诪专 讘诪转谞讬转讬谉 诪砖拽诇拽诇讜 讛诪讬谞讬诐 讜讻讜' 讛转拽讬谞讜 讜讻讜', 讜砖讜讗诇 诇诪讛 爪专讬讱 诇砖谞讜转 讘诪拽讚砖 谞讜住讞 讞转讬诪转 讛讘专讻讛 砖讛讜爪专讻讜 诇注砖讜转 诇讛 转讬拽讜谉 讗讞专 拽诇拽讜诇 讛诪讬谞讬谉 讜诇诪讛 讛讜讻专讞讜 诇讻讱, 讛诇讗 讛讜讛 注讚讬祝 诇谞讛讜讙 讗讞专 拽诇拽讜诇 讛诪讬谞讬谉 诇讞转讜诐 讻讗砖专 讗谞讞谞讜 讞讜转诪讬谉 讘讘专讻讜转 讜诇讗 讬讗诪专讜 谞讜住讞 讝讛 讻诇诇? 讜讛砖讬讘 诇驻讬 砖讗讬谉 注讜谞讬谉 讗诪谉 讘诪拽讚砖 讗诇讗 讗讜诪专讬诐 讘指旨专讜旨讱职 砖值讈诐 讻职旨讘讜止讚 诪址诇职讻讜旨转讜止 诇职注讜止诇指诐 讜指注侄讚, 讜诇讻谉 讗诐 讗讞专 拽诇拽讜诇 讛诪讬谞讬谉 讬讘讟诇讜 谞讜住讞 讞转讬诪讛 讛专讗砖讜谉 讜讬讞转诪讜 讻讗砖专 讞讜转诪讬谉 讗谞讞谞讜 诇讗 讛讬讛 诪讝讛 转讜注诇转, 讻讬 注讚讬讬谉 讬讗诪专讜 讛诪讬谞讬谉 讗讬谉 注讜诇诐 讗诇讗 讗讞讚, 诪驻谞讬 谞讜住讞 讘指旨专讜旨讱职 砖值讈诐 讻职旨讘讜止讚 诪址诇职讻讜旨转讜止 诇职注讜止诇指诐 讜指注侄讚 砖讘讜 讙诐 讻谉 诪讝讻讬专讬谉 注讜诇诐 讗讞讚, 讜讘诪拽讚砖 讗讜诪专讬诐 讘指旨专讜旨讱职 砖值讈诐 讻职旨讘讜止讚 诪址诇职讻讜旨转讜止 诇职注讜止诇指诐 讜指注侄讚 讘拽讜诇 专诐, 诇讻讱 讛讜爪专讻讜 诇讛谞讬讞 谞讜住讞 讛专讗砖讜谉 讜转讬拽谞讜 诇讜诪专 讘讜 诪谉 讛注讜诇诐 讜注讚 讛注讜诇诐, 砖讘讝讛 谞转讘专专 讚讗讬讻讗 注讜诇诐 讞讚砖 讜讘讟诇讜 讚讘专讬 讛诪讬谞讬谉, 讜讗讝 讗祝 注诇 驻讬 砖讗讜诪专讬谉 讘指旨专讜旨讱职 砖值讈诐 讻职旨讘讜止讚 诪址诇职讻讜旨转讜止 诇职注讜止诇指诐 讜指注侄讚 诇讗 讗转讜 诇诪讬讚拽 诪讬谞讛 讚讗讬谉 注诇诐 讗诇讗 讗讞讚, 讜讛讗 讚讗讜诪专讬诐 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讘讘讬转 讛诪拽讚砖 讘讻诇 专诐, 诪驻谞讬 讚讛讟注诐 砖讗谞讜 讗讜诪专讬诐 讗讜转讜 讘诇讞砖 讛讜讗 诪驻讞讚 拽谞讗转 讛诪诇讗讻讬诐 讻诪"砖 讘诇讘讜砖 住讬' 转专讬"讟 讬注"砖, 讜讛注讜诪讚讬诐 讘讘讛诪"拽 砖讛诐 拽专讜讘讬诐 诇诪拽讜诐 讛砖专讗转 砖讻讬谞讛 讘讘讬转 拽讜讚砖 拽讚砖讬诐 讗讬谉 诇讛诐 驻讞讚 诪拽谞讗转 讛诪诇讗讻讬诐, 讚谞讞砖讘 讻讗诇讜 注讜诪讚讬谉 讘砖诪讬诐 诪诪注诇.



讜职讻执讬 转旨值讬诪指讗 讘旨讜止注址讝 诪执讚址注植转旨指讗 讚职谞址驻职砖讈值讬讛 拽指讗指诪址专. 驻讬专砖 专砖"讬 讜诇讗 讙诪专讬谞谉 诪讬谞讬讛. 讛讚讘专 讬驻诇讗 讗讬讱 住诇拽讗 讚注转讱 讚诇讗 讙诪专讬谞谉 诪讬谞讬讛, 讜讻讬 诪讬 讝讜讟专 讘讜注讝 砖讛讬讛 专讗砖 讛住谞讛讚专讬谉 讜砖讜驻讟 讬砖专讗诇 讚讗诪专讜 专讘讜转讬谞讜 讝"诇 讗执讘职爪指谉 讝讛 讘旨讜止注址讝? 讜谞专讗讛 诇讬 讘住"讚 讚讛讜讛 讗诪讬谞讗 讘旨讜止注址讝 诇讗 讘转讜专转 砖诇讜诐 讗诪专 讻谉 讗诇讗 讘转讜专转 讘专讻讛, 讻讬 讛驻讜注诇讬诐 讛讬讜 注讜住拽讬诐 讘诪诇讗讻转讜 讜讘专讻诐 讛' 注执诪指旨讻侄诐 讻讚讬 砖转转讘专讱 诪诇讗讻转讜 砖讛讬讗 诪注砖讛 讬讚讬讛诐, 讜讛讜讗 诪讚注转讜 注砖讛 讝讗转 诇拽讘讜注 讘专讻讛 讝讜 诇讟讜讘转讜, 讜诇讛讻讬 诇讗 讙诪专讬谞谉 诪讬谞讛 诇注谞讬谉 砖诇讜诐, 诇讻讱 讛讘讬讗 诪"砖 讛诪诇讗讱 诇职讙执讚职注讜止谉 [讛' 讗执转职旨讱指] 讚讛转诐 讜讚讗讬 讘转讜专转 砖诇讜诐 拽讗诪专 诇讬讛, 讜讞讝专 讜讚讞讛 讝讛 讚讬诇诪讗 诇讻讱 讛讬讛 砖诇讜讞 讛诪诇讗讱 诇讘砖专 讗转 讙执讚职注讜止谉, 讻诪"砖 诇讬注拽讘 讗讘讬谞讜 注"讛 (讘专讗砖讬转 讻讞, 讟讜) 讜职讛执谞值旨讛 讗指谞止讻执讬 注执诪指旨讱职 讜旨砖职讈诪址专职转执旨讬讱指, 讜诪砖谞讬 (诪砖诇讬 讻讙, 讻讘) 讜职讗址诇 转指旨讘讜旨讝 讻执旨讬 讝指拽职谞指讛 讗执诪侄旨讱指, 专爪讜谞讜 诇讜诪专 讗址诇 转指旨讘讜旨讝 讚讘专讬 讘旨讜止注址讝 诇讜诪专 讘注讘讜专 讟讜讘转讜 谞转讻讜讜谉 砖转转讘专讱 诪诇讗讻转讜 讜诇讗 讘转讜专转 砖诇讜诐 讗诪专 诇讛讜, 讗诇讗 讘讜讚讗讬 讘讗诪转 讘转讜专转 砖诇讜诐 讚讘专 讘旨讜止注址讝 讜讙诪专讬谞谉 诪讬谞讬讛, 讜讗"转 讗注讬拽专讗 讚讚讬谞讗 讗讬讱 讬转讬讬砖讘 讚讘专 讝讛 注诇 讛诇讘 诇讛讝讻专 砖"砖 讘注讘讜专 砖诇讜诐 讗讚诐, 讚谞专讗讛 讻诪讝诇讝诇 讞住 讜讞诇讬诇讛 讘讻讘讜讚 砖诪讬诐, 诇讝讛 讗诪专 注值转 诇址注植砖讉讜止转 诇址讛殖' 讜讻讜' 讻诪"砖 专砖"讬 讝"诇 讜讚讜拽.



讘旨执砖讈职注址转 讛址诪旨职讻址谞旨职住执讬诐 驻旨址讝旨值专, 讘旨执砖讈职注址转 讛址诪旨职驻址讝旨职专执讬诐 讻旨职谞值住. 谞专讗讛 诇讬 讘住"讚 讚讘专 讝讛 注诇 讛爪讚拽讛, 砖讬砖 讬诪讬诐 讬讚讜注讬诐 讘砖谞讛 砖讚专讻谉 砖诇 讘谞讬 讗讚诐 诇讞诇拽 讘讛诐 诪注讜转 诇注谞讬讬诐, 讜讬砖 讬诪讬诐 砖讻讬住诐 砖诇 讘谞讬 讗讚诐 住讙讜专 讜诪住讜讙专 诪谉 讛爪讚拽讛 砖讗讬谉 谞讜转谞讬诐 讻诇讜诐 诇注谞讬讬诐 讜讛诐 诪转讬诐 讘专注讘, 诇讻谉 讛讞讻诐 讬注砖讛 讘讚注转 砖讛讜讗 讬讞诇拽 讛爪讚拽讛 讛专讗讜讬 诇讜 诇讬转谉 讻驻讬 诪诪讜谞讜 讘注转 砖讗讬谉 讘谞讬 讗讚诐 谞讜转谞讬诐 讻诇讜诐, 讗讘诇 讘注转 砖诪爪讜讬讛 讛专讘讛 讛讜讗 讬讻谞住 讜讬砖诪讜专 讗讜转讛 诇注转 讛爪讜专讱.
诪注砖讛 讘讗讞讚 砖讛讬讛 诪讚拽讚拽 诇讞诇拽 诪注讜转 诇注谞讬讬诐 讘讬讜诐 专讗砖讜谉 讘砖讘转, 讗讘诇 讘讬讜诐 砖讬砖讬 诇讗 讛讬讛 谞讜转谉 讗诇讗 砖讜诪专讛 诇讬讜诐 专讗砖讜谉, 讬注谉 讻讬 专讜讗讛 讘讬讜诐 砖讬砖讬 讬砖 讛专讘讛 诪讞诇拽讬诐 诇注谞讬讬诐 讗讘诇 讘讬讜诐 专讗砖讜谉 讗讬谉 诪讬 砖讬转谉 诇讛诐 驻专讜讟讛. 讜谞专讗讛 诇讬 讘住"讚 诇注砖讜转 专诪讝 诇讚讘专, 讗讜转 讻祝 砖专讜诪讝 诇爪讚拽讛 砖讬转谉 讛讗讚诐 诪诇讗 讻驻讜, 砖讗诐 转转诪诇讗 讗讜转 讻祝 讗讝 讘讬讜砖专 转讛讬讛 专讗砖讬 转讬讘讜转 讻讬谞讜住 驻讬讝讜专, 讻诇讜诪专 讘砖注转 讻讬谞讜住 转注砖讛 驻讬讝讜专, 讜诇诪驻专注 转讛讬讛 专讗砖讬 转讬讘讜转 驻讬讝讜专 讻讬谞讜住, 专爪讜谞讜 诇讜诪专 讘砖注转 驻讬讝讜专 转注砖讛 讻讬谞讜住.



讜职讗执诐 专指讗执讬转指 讚旨讜止专 砖讈侄讛址转旨讜止专指讛 讞植讘执讬讘指讛 注指诇指讬讜 驻旨址讝旨值专. 谞专讗讛 诇讬 讘住"讚 讗诐 专讗讬转 讛讚讜专 讞讘讬讘讛 注诇讬讜 讛转讜专讛, 讗诐 讻谉 讬专讘讜 讛转诇诪讬讚讬诐 诪讗讚 讜讗讬谉 诪诇诪讚讬诐 讻讚讬 讛爪讜专讱, 讗讝 讗转讛 诇讗 转讗诪专 注讚讬讬谉 讗谞讬 爪专讬讱 诇诇诪讜讚 讜讗讬谉 诇讬 驻谞讗讬 诇诇诪讚, 讗诇讗 驻旨址讝旨值专 诇注转 注转讛 诪讛 砖诇诪讚转 讜诪讛 砖讬砖 讘讬讚讱, 讜讘讝讛 讛诇讬诪讜讚 砖讗转讛 诪诇诪讚 转转讞讻诐 讜转讜住讬祝 讞讻诪讛, 讻诪"砖 讬砖 诪驻讝专 讜谞讜住祝, 注讜讚 讻讬 讗诪专讜 讜诪转诇诪讚讬 讬讜转专 诪讻讜诇诐, 讜讗诐 专讗讬转 砖讗讬谉 讞讘讬讘讛 注诇讬讜 讛转讜专讛 讗诐 讻谉 讗讬谉 转诇诪讬讚讬诐 诇诇诪讚, 讜诪诇诪讚讬诐 讘讟诇讬诐 讻讬 讗讬谉 诇讛诐 转诇诪讬讚讬诐, 讗讝 讗转讛 讻谞住 诪讛 砖讬砖 讘讬讚讱 讜诇讗 转诇诪讜讚 诇讗讞专讬诐, 讗诇讗 转诇讱 讜转诇诪讜讚 诇注爪诪讱 诪谉 讛诪诇诪讚讬诐 讛诪讜讘讛拽讬诐 砖讬砖 诇讛诐 驻谞讗讬 诇诇诪讚讱, 讜讘讝讛 讬讜讘谉 讙诐 讻谉 诪"砖 讝诇转 [讛讜讝诇讛 讛住讞讜专讛] 拽驻讜抓 拽谞讛 诪讬谞讛, 驻讬专讜砖 讗诐 转专讗讛 讛转讜专讛 注讜诪讚转 讘讝讜诇 讗爪诇 讘谞讬 讗讚诐, 砖讗讬谉 讞讘讬讘讛 诇讛诐 诇诇诪讜讚 注诇 讻谉 讛转诇诪讬讚讬诐 诪讜注讟讬诐 讜讛诪诇诪讚讬诐 讛诐 转"讞 砖讘讚讜专 讛诐 驻谞讜讬讬诐, 讜讗转讛 拽驻讜抓 诇拽谞讜转 讘讝讛 讛讝诪谉 砖转诇讱 讗爪诇 讛诪诇诪讚讬诐 诇诇诪讜讚 诪讛诐 讘讛专讜讜讞讛, 讻讬 讗讬谞诐 讟专讜讚讬诐 诇诇诪讚 讗讞专讬诐. 讜谞专讗讛 诇讬 专诪讝 诇讚讘专 (转讛诇讬诐 讬讘, 讝) 讗执诪植专讜止转 讛殖' 讗植诪指专讜止转 讟职讛止专讜止转 讻侄旨住侄祝 爪指专讜旨祝 讘址旨注植诇执讬诇 诇指讗指专侄抓 诪职讝只拽指旨拽 砖执讈讘职注指转指讬执诐, 诪职讝只拽指旨"拽 专讗砖讬 转讬讘讜转 讝诇转 拽驻讜抓 拽谞讛 诪谞讛.
讜讘讗讜驻谉 讗讞专 谞专讗讛 诇讬 讘住"讚 诇驻专砖 '讝诇转 拽驻讜抓 拽谞讛 诪讬谞讛' 注诇 讚专讱 诪谞讛讙讜 砖诇 讗讜转讜 讞住讬讚 砖讛讬讛 诪砖转讚诇 讜诪转讗诪抓 讘讬讜转专 诇拽讘讜注 诇注爪诪讜 诇讬诪讜讚 转讜专讛 讘注专讘 砖讘转 诪讞爪讜转 讛讬讜诐 注讚 砖注讛 注砖专讛 讜讞爪讬, 讜讻谉 讘讻诇 注专讘 讬讜诐 讟讜讘 讜讻谉 讘讞讜诇 讛诪讜注讚, 讻讬 讗诪专 讘讬诪讬诐 讜注转讬诐 讗诇讜 讗讬谉 讗讚诐 驻讜转讞 住驻专 讜讛转讜专讛 讘讟讬诇讛 讘讛诐 诇讻谉 讗谞讬 讗拽讬讬诪谞讛, 讜诇讝讛 讗诪专 讝诇转 拽驻讜抓 拽谞讛 诪讬谞讛 讚拽讗讬 注诇 注转讬诐 讬讚讜注讬诐 砖讛注讜诇诐 讟专讜讚讬诐 讜讗讬谉 诪砖讙讬讞 注诇 注住拽 讛转讜专讛. 讗讬 谞诪讬 拽专讜讘 诇讝讛 拽讗讬 注诇 诪住讻转 诪讜注讚 拽讟谉 讜讻讬讜爪讗 讘讛, 砖讗讬谉 讛注讜诇诐 专讜讚驻讬诐 讗讞专 诇讬诪讜讚讛 讗转讛 转砖讚诇 诇诇诪讜讚 讗讜转讛.



讘旨址讗植转址专 讚旨职诇值讬转 讙旨侄讘侄专 转旨址诪指谉 讛址讜值讬 讙旨侄讘侄专. 讬"诇 转讬讘转 转诪谉 讛讜讗 讬转讜专 诇砖讜谉? 讜谞专讗讛 诇讬 讘住"讚 讗驻讬诇讜 讗诐 讛讜讗 讘注爪诪讜 讙讘专 讘讙讜讘专讬谉 讜专讗讜讬 讜砖诇诐, 讗讱 诇驻讬 讛诪拽讜诐 讗讬谞讜 专讗讜讬 讛谉 诪讞诪转 专讘讜讬讬诐 讛谉 诪讞诪转 诪讝讙诐 讚拽砖讛 讜讗讬谉 诪讝讙 讬讜讻诇 诇讛转注专讘 注诐 诪讝讙诐 讛专讬 讝讛 讻讗诇讜 诇讬讻讗 讙讘专 讜转讛讜讬 讗转 讙讘专. 讗讬 谞诪讬 专爪讜谞讜 诇讜诪专 讚讜拽讗 讗诐 讛讜讗 诪讗谞砖讬 讛诪拽讜诐 讬讛讬讛 讛讜讗 注讬拽专, 讗讘诇 讗诐 讝讛 讛讜讗 讙诐 讻谉 谞讻专讬 砖诐 讗讬谉 诇讜 拽讚讬诪讛 注诇讬讱.



讘职旨讻指诇 讚职旨专指讻侄讬讱指 讚指注值讛讜旨 讜职讛讜旨讗 讬职讬址砖值旨讈专 讗止专职讞止转侄讬讱指 讗指诪址专 专指讘指讗 讗植驻执诇旨讜旨 诇执讚职讘址专 注植讘值专指讛. 注讬讬谉 驻讬专讜砖 专砖"讬 讝"诇 [讘讻诇 讚专讻讬讱, 讗驻讬诇讜 诇注讘讜专 注讘讬专讛. 讚注讛讜, 转谉 诇讘 讗诐 爪讜专讱 诪爪讜讛 讛讜讗 讻讙讜谉 讗诇讬讛讜 讘讛专 讛讻专诪诇 注讘讜专 注诇讬讛], 讜诇驻讬 讚讘专讬讜 拽砖讛 诇讛讘讬谉 诪讛 砖讗诪专 讗讞专 讻讱 讛讬讬谞讜 讚讗诪专讬 讗讬谞砖讬 讜讻讜'? 讜谞专讗讛 诇讬 讘住"讚 诪"砖 (诪砖诇讬 讙' 讜') 讘职旨讻指诇 讚职旨专指讻侄讬讱指 讚指注值讛讜旨, 讛讻讜谞讛 砖讬讗诪讬谉 讻诇 诪讛 砖谞注砖讛 讘注讜诇诐 讛讝讛 讗讬谞讜 诪拽专讛 讛诪住讜专 诇讟讘注, 讗诇讗 讛讻诇 谞注砖讛 讘讛砖讙讞转讜 讬转讘专讱 讜讛讜讗 讛诪砖讙讬讞 讜讛讜讗 谞讜转谉 讞讬讜转 讘讻诇 专讙注 诇讻诇 讛谞讘专讗讬诐 '诪拽专谞讬 专讗诪讬诐 讜注讚 讘讬爪讬 讻讬谞讬诐' 讜讗"讚 讗驻讬诇讜 诇讚讘专 注讘讬专讛, 讻诇讜诪专 讗驻讬诇讜 讻砖注砖讛 注讘讬专讛 讬讝讻讜专 讚讘专 讝讛 砖讻讜讞讜 讜讞讬讜转讜 讘讗讜转讛 专讙注 讘讗 诇讜 讘讛砖讙讞转讜 讬转讘专讱, 讜讝讛 讬讜注讬诇 诇讜 讗讜诇讬 讬讘讜砖 讜讬讻诇诐 诪拽讜谞讜 讬转讘专讱 讜讬驻专讜砖, 讜讗驻讬诇讜 讗诐 讙讘专讛 转讗讜转讜 讜诇讗 驻讬专砖 转讜注讬诇 诇讜 讗诪讜谞讛 讜讝讻专讜谉 讛讝讛 砖讬转讞专讟 讗讞专 讻讱 转讻祝, 讜诇驻讬 讝讛 诪讜讘谉 砖驻讬专 诪讗讬 讚诪讬讬转讬 讗讞"讝 讛讬讬谞讜 讚讗诪专讬 讗讬谞砖讬 讜讻讜'.



诇指注讜止诇指诐 讬职诇址诪旨值讚 讗指讚指诐 讗侄转 讘旨职谞讜止 讗只诪旨指谞讜旨转 谞职拽执讬旨指讛 讜职拽址诇旨指讛. 讬砖 诇讛拽砖讜转 诪讗讬 诪专讘讛 讘转讬讘转 诇指注讜止诇指诐? 讜谞专讗讛 诇讬 讘住"讚 注诇 讚专讱 讛诪注砖讛 讘注砖讬专 讗讞讚 砖讛讬讛 诇讜 讘谉 讬讞讬讚, 讜讻砖讛讬讛 讘谉 讬"讞 砖谞讛 拽讜讚诐 砖谞砖讗 讗砖讛 专爪讛 讗讘讬讜 诇诇诪讚讜 诪诇讗讻讛, 讜讘讞专 讘诪诇讗讻转 讛爪讜专祝, 讜讛讘讬讗 诇讜 诇讘讬转讜 爪讜专祝 讗讞讚 讗讜诪谉 讙讚讜诇 讗砖专 诪诇讗讻转讜 砖讜讛 驻讬 砖诇砖讛 注诇 砖讗专 爪讜专驻讬谉 诇专讜讘 讬讜驻讬讛, 讜讛讘谉 诇讗 专爪讛 诇诇诪讚 诪驻谞讬 讛讟讜专讞, 讜讬讗诪专 诇讗讘讬讜 讜讻讬 诇诪诇讗讻讛 讝讜 讗谞讬 爪专讬讱 讛诇讗 讬砖 讘讘转讬谞讜 注讜砖专 讙讚讜诇 讜讬砖 讻诪讛 讘谞讬 讗讚诐 谞讝讜谞讬诐 讘讞讬谞诐, 讜诪讛 诇讬 诇爪专讛 讛讝讗转 诇讛讟专讬讞 注爪诪讬 讘诇讬诪讜讚 讛诪诇讗讻讛 讛拽砖讛 讛讝讗转, 讗"诇 讗讘讬讜 讘谞讬 讻讱 讛讜讗 专爪讜谞讬 讜讚注转讬 砖转诇诪讜讚 诪诇讗讻讛, 讜讬诪讗谉 讛讘谉 讜讛讜讻专讞 讗讘讬讜 诇砖讞讚 讗讜转讜 讘诪诪讜谉 讜讬转谉 诇讜 讘注讚 讻诇 讬讜诐 讞诪砖讛 讝讛讜讘讬诐 讻讚讬 砖讬砖讘 讜讬诇诪讜讚, 讜讛讜讗讬诇 讜讝讛 讛讗讜诪谉 讬讜讚讬注 讘讝讛 讛诪诇讗讻讛 讞讻诪讛 讙讚讜诇讛 讛讜爪专讱 诇注住讜拽 讘讛 注诐 讛讘谉 砖谞讛 讗讞转 注讚 砖诇诪讚 讗讜转讛 讘讻诇 讛爪讜专讱, 讜讘讗讜转诐 讛讬诪讬诐 砖讛讬讛 讛讗讘 谞讜转谉 诇讘谞讜 讞诪砖讛 讚讬谞专讬诐 诇讬讜诐, 讜诇讗讜诪谉 砖谞讬 讚谞专讬 讝讛讘 讘讻诇 讬讜诐, 讛讬讛 讛讘谉 讗讜诪专 讘诇讘讘讜 讻讬 讗讘讬讜 砖讜讟讛 讛讜讗 讘讝讛 讛讚讘专 诇驻讝专 诪诪讜谉 讝讛 讘砖讘讬诇 讛诪诇讗讻讛 讘讞讬谞诐 诪讗讞专 砖讗讬谉 诇讜 爪讜专讱 讘讛, 讗讞专 讻讱 讛砖讬讗讜 讗讘讬讜 讗砖讛, 讜讗讞专 讻讱 谞驻讟专 讗讘讬讜, 讜讬讻谞住 讛讘谉 诇讗讜爪专 讛诪诪讜谉 砖诇 讗讘讬讜 讜讬驻转讞 讛转讬讘讜转 讛诪诇讗讬诐 爪专讜专讜转 讝讛讜讘讬诐 讜讬住讬专诐 诪砖诐 讜讬讘讬讗诐 讗诇 讞讚专 砖诇讜 讜讗砖转讜 讛讬转讛 注诪讜 讘讻诇 讝讗转, 讗讞专 砖谞讬诐 讗讘讚 讛注讜砖专 讻讜诇讜 诪讬讚 讛讘谉, 讜讙诐 诪讟诇讟诇讬讜 诪讻专 讜谞砖讗专 讛讜讗 讜讗砖转讜 讜讘谞讬讜 讘讞讜住专 讻诇, 讜讬讝讻讬专 讛讘谉 讗砖专 讗讘讬讜 诇诪讚讜 诪诇讗讻讛 讛谞讝讻专转 讜讛讻诇讬诐 砖诇 讛诪诇讗讻讛 讛讬讜 诪讜谞讞讬诐 讘讞讚专 讗讞讚, 讜讬驻转讞 讛讘谉 讛讞讚专 讜讬讜爪讬讗 讗转 讛讻诇讬诐 讘砖诪讞讛 讙讚讜诇讛 讻讬 讘讛诐 讬转驻专谞住 注转讛 讘专讬讜讞, 讜讻砖讛讜爪讬讗 讛讻诇讬诐 讘讬专讱 讗转 讗讘讬讜 讜讬讗诪专 转讛讬讛 诪谞讜讞转讜 讻讘讜讚 讜谞诪砖转讜 讘爪专讜专 讛讞讬讬诐, 讜讗砖转讜 讛讬转讛 讙诐 讻谉 注诪讜 讜砖诪注讛 讚讘专讬讜, 讗讞专 讻讱 讬砖讘 讜注住拽 讘诪诇讗讻讛 讜讘讻诇 驻注诐 砖诪讻讛 讘驻讟讬砖 注诇 讛住讚谉 讛讬讛 讗讜诪专 注诇 讗讘讬讜 诪谞讜讞转讜 讻讘讜讚, 讜转讛讬讛 谞砖诪转讜 爪专讜专讛 讘爪专讜专 讛讞讬讬诐, 讘讙谉 注讚谉 讜讗砖转讜 砖讜诪注转 讻诇 讝讛. 讜讛谞讛 讬讜诐 讗讞讚 讗诪专讛 诇讜 讗砖转讜 驻诇讬讗讛 讙讚讜诇讛 讬砖 诇讬 注诇讬讱, 讛诇讗 讘注转 砖谞讻谞住转 诇讗讜爪专 讛诪诪讜谉 砖讛讜专讬砖 诇讱 讗讘讬讱 讜诇拽讞转 讛诪诪讜谉 讛专讘 讛讛讜讗, 讛讬讬转讬 讗谞讬 注诪讱 讜诇讗 砖诪注转讬 砖讘专讻转 讗转 讗讘讬讱, 讜注转讛 讘注转 讗砖专 诇拽讞转 讻诇讬诐 砖诇 讛注诪诇 讜讬讙讬注讛 讛讗诇讛 诪谉 讛讞讚专 讘专讻转 诇讗讘讬讱, 讜讘讻诇 注转 砖讗转讛 注讜住拽 讘讛诐 讜讬讙讬注 讗转讛 诪讘专讱 诇讗讘讬讱, 诪讛 讝讛 讜注诇 诪讛 讝讛, 讗诪专 诇讛 讻砖讛讬讬转讬 拽讟谉 讘砖谞讬诐 讘讗 讗讘讬 诇诇诪讚谞讬 诪诇讗讻讛 讝讜 诪讗讜诪谉 讞砖讜讘, 讜住专讘转讬 讜讛讜讻专讞 诇驻讝专 诪诪讜谉 讛专讘讛 讜诇砖讞讚 讗讜转讬 讘诪诪讜谉 注讚 砖诇诪讚转讬, 讜讘讻诇 讬讜诐 讛讬讬转讬 讞讜砖讘 讘诇讘讬 砖砖讟讜转 讛讬转讛 讘讜 讘讚讘专 讝讛 讚诇诪讗讬 讗爪讟专讬讱 诇讬 讗讜诪谞讜转 讝讜, 讜注转讛 砖谞讛驻讱 讛讙诇讙诇 讜讻诇 讗讜转讜 讛诪诪讜谉 砖讛谞讬讞 讛诇讱 诇讜 讜诇讗 谞砖讗专 讚讘专 讜住讬讘讛 诇讛转驻专谞住 诪诪谞讛 讻讬 讗诐 专拽 诪诇讗讻讛 讝讜 讗砖专 诇诪讚谞讬 讗讘讬 讘注诇 讻专讞讬, 讛谞讛 诇注转 注转讛 讬讚注转讬 砖讗讘讬 讞讻诐 讛讬讛 讜讟讜讘讛 讙讚讜诇讛 注砖讛 注诪讬 讘诇讬诪讜讚 讛诪诇讗讻讛, 讻讬 讝讜 讛讬讗 转注诪讜讚 诇谞爪讞 拽专谉 拽讬讬诐 诇讛转驻专谞住 诪诪谞讛, 讜诇讜诇讬 讛讬讗 讛讬讬转诐 诪转讬诐 讘专注讘 讻讜诇讻诐, 注诇 讻谉 讗谞讬 诪讝讻讬专讜 诇砖讘讞 讜诪讘专讱 讗讜转讜 讜诪讻讘讚讜 讘讚讘专讬诐 转诪讜专转 诪讛 砖讛讬讬转讬 诪讘讝讛讜 讘诇讘讘讬 讘注转 砖诇诪讚转讬 讛讗讜诪谞讜转, 讘讞砖讘讬 讚讘专 讝讛 诇砖讟讜转 讞住 讜讞诇讬诇讛! 注讚 讻讗谉.
讜讘讝讛 讬讜讘谉 讚讘专讬 讘专 拽驻专讗 诇注讜诇诐 讬诇诪讚 讗讚诐 讗转 讘谞讜 讗讜诪谞讜转 讜讻讜', 驻讬专讜砖 讗驻讬诇讜 讗诐 专讜讗讛 砖讬砖 诇讜 注讜砖专 专讘 讗砖专 讬讜讻诇 诇驻专谞住 诪讗讛 讘谞讬 讗讚诐 讘讻诇 讬讜诐 诪谉 讛注讜砖专 砖诇讜, 诇讗 讬住诪讜讱 注诇 注讜砖专讜 讗诇讗 讬诇诪讚讛讜 讗讜诪谞讜转, 讗讜诇讬 讬爪讟专讱 诇讛 讘讗讬讝讛 讝诪谉 讜讻诪讜 注谞讬谉 讛诪注砖讛 讛谞讝讻专.



诪指讛 讛执讬讗 讗指诪址专 专指讘 讞执住职讚指讗 诪址讞职讟旨指讗 讚职转址诇职诪执讬讜止转指讗. 谞专讗讛 诇讬 讛讻讜谞讛 讚专讻诐 讛讬讛 讗讞专 砖转讜驻专讬诐 讛讘讙讚 讘砖诇讬诪讜转 注讜砖讬诐 讘讜 转驻讬专讜转 拽讟谞讜转 注砖讜讬讜转 砖讜专讜转 砖讜专讜转 讛专讘讛, 讜注讜砖讬谉 讘转驻专讜转 讗诇讜 诪注砖讛 爪讬讜专 诇谞讗转 讛讘讙讚, 讜注讚 注转讛 讬诪爪讗 讻讝讗转 讘诪拽讜诪讜转 讗诇讜, 讜讝讜 讛诪诇讗讻讛 谞拽讬讛 诪谉 讛讙讝诇 讻讬 讗讬谉 讘讛 砖讬讜专讬诐 砖诇 讞转讬讻讜转 讘讙讚 讻讗砖专 谞诪爪讗 讗爪诇 讛转讜驻专, 讜讙诐 拽诇讛 注诇 讛注讜住拽 讘讛.



诇职注讜止诇指诐 讗址诇 讬址专职讘旨侄讛 讗指讚指诐 专值注执讬诐 讘旨职转讜止讱职 讘旨值讬转讜止. 谞专讗讛 诇讬 讘住"讚 讘讬谉 专值注执讬诐 诇职专指注执讬诐 诇讗 讬砖 讛驻专砖 讘讗讜转讬讜转 讻讬 讗诐 专拽 讘谞讬拽讜讚, 讝讛 爪专"讬 讜讝讛 拽诪"抓, 讜讗诐 讻谉 讘谞拽诇 讬讛讬讜 讛专注讬诐 讘爪专"讬 专注讬诐 讘拽诪"抓, 讜诇讻讱 爪专讬讱 诇讛讝讛专 讘讬讜转专.



诇职住讜止祝 谞执爪职专指讱职 诇职讻旨止讛值谉 注址诇 讬职讚值讬 讗执砖讈职转旨讜止. 讬砖 诇讛拽砖讜转 诪讗讬 诪讚讛 讻谞讙讚 诪讚讛 讬砖 讘讝讛? 讜谞专讗讛 诇讬 讘住"讚 讚讛讻讗 诇讗讜 讘讙讜讝诇 转专讜诪讜转 讜诪注砖专讜转 讗讬讬专讬, 讻讬 讛讙讜讝诇 注谞砖讜 专讘 诪讗讚, 讗讱 讗讬讬专讬 讘诪驻专讬砖 转专讜诪讜转 讜诪注砖专讜转 讜诪谞讞诐 讗爪诇讜, 讜讝讬诇讗 讘讬讛 诪诇转讗 诇讘拽砖 讻讛谉 砖讬转谞诐 诇讜 讗诇讗 讬讛讬讜 诪讜谞讞讬诐 讗爪诇讜, 讜讗讜诪专 注讚 砖讬讘讗 讛讻讛谉 诇讘拽砖 转专讜诪讜转 讜诪注砖专讜转 讗讝 讬拽讞诐, 讜诇讝讛 讗诪专 讻诇 砖讬砖 诇讜 转专讜诪讜转 讜诪注砖专讜转 讜讗讬谞讜 谞讜转谞诐 诇讻讛谉, 诇讗讜 砖专讜爪讛 诇讙讜讝诇诐 讗诇讗 讝讬诇 讗讘讬讛 诪诇转讗 诇讞讝专 讗讞专 讛讻讛谉 诇讬转谞诐 诇讜, 讗诇讗 讗讜诪专 注讚 砖讬讘讗 讛讻讛谉 诪讗讬诇讬讜 讗爪诇讬 讗讝 讬拽讞诐, 注诇 讻谉 诪讚讛 讻谞讙讚 诪讚讛 砖讬讛讬讛 谞爪专讱 诇讻讛谉 注诇 讬讚讜 砖讛讻讛谉 讬讜砖讘 讘诪拽讜诪讜 讜讛讜讗 讬讟诇讟诇 注爪诪讜 诪注讬专讜 讜诪砖注专 诪拽讜诪讜 讜讬讘讗 讗爪诇 讛讻讛谉 诇讛砖拽讜转 诇讗砖转讜 诪讬 住讜讟讛.



讜职讗执诐 谞指转职谞指谉 诇职住讜止祝 诪执转职注址砖旨讈值专. 讬砖 诇讛拽砖讜转 诇诪讗讬 谞拽讬讟 诇住讜祝? 讜谞专讗讛 诇讬 讘住"讚 讛讻讜谞讛 砖诇讗 讬拽讞 注讜砖专 讗砖专 诪砖讜转祝 讘讜 讟讜专讞 砖诇讗 转讛讬讛 注讬拽专 讛讘专讻讛 讘诪讞讜讘专, 砖讗讝 转专讘讛 讬讙讬注转讜 讘拽爪讬专讛 讜讚讬砖讛 讜讗住讬驻讛, 讗诇讗 注讬拽专 讛讘专讻讛 砖讬转注砖专 诪诪谞讛 转讛讬讛 讗讞专 砖讬讛讬讛 讛讚讙谉 讘讗讜爪专 砖诇讜, 砖讗讝 讘专讻讛 讬砖 讜讬讙讬注讛 诇讗 讬砖, 讜诇讝讛 讗诪专 诇住讜祝 诪转注砖专, 讻诇讜诪专 讘讘专讻讛 砖讘讗讛 诇讘住讜祝 讗讞专 讙诪专 讻诇 讛注住拽 讛爪专讬讱 诇讚讙谉 砖讻讘专 讛讜讗 诪讜谞讞 讘讗讜爪专.



讗执讬砖讈 讗植砖侄讈专 讬执转值旨谉 诇址讻止旨讛值谉 诇讜止 讬执讛职讬侄讛, 讬执讛职讬侄讛 诪指诪讜止谉 讛址专职讘旨值讛. 讬砖 诇讛拽砖讜转 诪讛讬讻讗 诪驻讬拽 诇讛? 讜谞专讗讛 诇讬 讘住"讚 讚讬讚讜注 讞住讚 讚专讜注讗 讬诪讬谞讗 讙讘讜专讛, 讚专讜注讗 砖诪诇讗 谞诪爪讗 讞住讚 讜讙讘讜专讛 谞专诪讝讬诐 讘砖转讬 讬讚讬诐, 讜讘讻诇 讬讚 讬砖 讟"讜 驻专拽讬诐 砖讛诐 讗爪讘注讜转 讜讻祝 讻诪谞讬谉 讬"讛, 讜砖谞讬 讬讚讬诐 讛诐 讬执讛职讬侄"讛, 讜讻诇 讛砖驻注讛 砖转讛讬讛 诪砖谞讬 讬讚讬诐 砖讛诐 讞住讚 讜讙讘讜专讛 讛讬讗 讙讚讜诇讛 诪讗讚, 诇讝讛 讗诪专 诇讜 讬执讛职讬侄"讛, 讜讚专讬砖 诇讜 讬执讛职讬侄讛 诪指诪讜止谉 讛址专职讘旨值讛.
讜讘讗讜驻谉 讗讞专 谞专讗讛 诇讬 讘住"讚 讚讗诪专讜 专讘讜转讬谞讜 讝"诇 (讘讘讗 诪爪讬注讗 诪讘.) 讗讬谉 讛讘专讻讛 诪爪讜讬讛 讗诇讗 讘注讘讜专 讗砖转讜 砖诇 讗讚诐, 讜拽砖讗 诇诪讛 讘砖讘讬诇 讗砖转讜 讜诇讗 讘砖讘讬诇讜, 讗讚专讘讛 讛讗砖讛 讝讻讜转讛 诪讜注讟 砖讬砖 讻诪讛 诪爪讜转 讚诇讗 砖讬讬讻讬 讘讛? 讜驻专砖转讬 讘住"讚 讛讻讜谞讛 讻讬 讬讚讜注 讘谞讬 讞讬讬 讜诪讝讜谞讬 谞诪砖讻讬诐 诪谉 讞讻诪讛 讘讬谞讛 讚注转, 讞讬讬 诪讞讻诪讛, 诪讝讜谞讬 诪讘讬谞讛, 讘谞讬 诪讚注转, 谞诪爪讗 讛诪讝讜谞讜转 讘讗讬诐 诪谉 讗讜转 讛"讗 专讗砖讜谞讛 砖讘砖诐, 砖讛讬讗 住讜讚 讘讬谞讛, 讜讗诪专讜 专讘诇讜转讬谞讜 讝"诇 讗讬砖 讜讗砖讛 砖讝讻讜 砖诐 讬讛 讘讬谞讬讛诐, 讜讛讬讬谞讜 讗讜转 讛"讗 专讗砖讜谞讛 砖诪诪谞讛 讛诪讝讜谞讜转 讛讬讗 讘讗砖讛, 讜诇讝讛 讗诪专 讘注讘讜专 讗砖转讜 砖诇 讗讚诐, 讻诇讜诪专 讘砖讘讬诇 讗讜转 讛专诪讜讝 讜诪讜谞讞 讗爪诇 讗砖转讜 砖讛讜讗 讗讜转 讛"讗 专讗砖讜谞讛 砖讘砖诐, 讜诇讻谉 讻讗谉 讗诪专 讛驻住讜拽 诇讜止 讬执讛职讬侄讛 拽专讬 讘讛 诇讜 '讬讛讬 讛"讗', 讛讬讗 讗讜转 讛"讗 专讗砖谞讛 砖诪诪谞讛 讛诪讝讜谞讜转 讜讛注讜砖专, 讜诇讻讱 讚专讬砖 诇讜止 讬执讛职讬侄讛 诪诪讜谉 讛专讘讛 讻讬 诪砖诐 谞诪砖讱 砖驻注 专讘讜讬 讛诪诪讜谉, 专诪讝 诇讚讘专 (讘专讗砖讬转 诪讝, 讻讙) 讛值讗 诇指讻侄诐 讝侄专址注 讜旨讝职专址注职转侄旨诐 讗侄转 讛指讗植讚指诪指讛.
讗讜 讬讜讘谉 讻诇 砖驻注 诪爪讜诪爪诐 讬讘讗 诪谉 讛驻砖讜讟, 讜讻诇 专讘讜讬 砖驻注 讬讘讗 诪谉 讛诪讬诇讜讬, 讜讻谞讝讻专 讘注专讘讬 谞讞诇 讝"诇 讜讚讬讜 诇注讜诇诐 砖讬砖转诪砖 讘讞爪讬 讛砖诐 砖讛讜讗 砖诐 讬"讛 讗讱 诪诇讜讬 砖诐 讬讛 讛讜讗 讙诐 讻谉 诪住驻专 讬讛, 讻讝讛 讬讜"讚 讛"讛, 讜诇讻谉 讻讬讜谉 砖讗诪专 诇讜止 讬执讛职讬侄讛, 砖讛讜讗 砖诐 讬讛 讻驻讜诇 讻谞讙讚 讛驻砖讜讟 讜讛诪诇讜讬, 诇讝讛 讚专讜砖 讬讛讬讛 诪诪讜谉 讛专讘讛.



讻旨止诇 讛址诪旨职砖讈址转旨值祝 砖讈值诐 砖讈指诪址讬执诐 讘旨职爪址注植专讜止 讻旨讜止驻职诇执讬谉 诇讜止 驻旨址专职谞指住指转讜止. 谞专讗讛 诇讬 讘住"讚 讚讗诪专讜 专讘讜转讬谞讜 讝"诇 诪讗讬 砖诪讬诐? 讗砖 讜诪讬诐 砖讟专驻谉 讛拽讘"讛 讝讛 讘讝讛 讜注砖讛 诪讛诐 砖诪讬诐. 谞诪爪讗 砖诐 砖诇 砖诪讬诐, 专诪讜讝 讘讜 讞住讚 讜讙讘讜专讛 砖讛诐 诪讬诐 讜讗砖, 讜讬讚讜注 讛诪拽讘诇 讬住讜专讬谉 讘讗讛讘讛 讙讜专诐 讘讝讛 诇诪转拽 诪讚转 讛讙讘讜专讛 讘诪讚转 讛讞住讚, 讜诇讻讱 讝讜讻讛 砖讬讘讗 诇讜 砖驻注 诪砖转讬 诪讬讚讜转 讞住讚 讜讙讘讜专讛 讛谞专诪讝讬诐 讘砖诐 砖诇 砖诪讬诐, 砖讛讜讗 讗砖 诪讬诐, 讜讝讛 砖讗诪专 讻诇 讛诪砖转祝 砖诐 砖诪讬诐 讘爪注专讜 驻讬专讜砖 诪诪转拽 讛讙讘讜专讛 讘讞住讚 讛谞专诪讝讬诐 讘砖诐 砖诪讬诐 讘转讜讱 讛爪注专 砖诇讜 砖诪拽讘诇 讛讬住讜专讬谉 讘讗讛讘讛, 讗讝 讻讜驻诇讬谉 诇讜驻专谞住转讜 砖讬讘讗 诇讜 砖驻注 讻驻诇 诪诪讚转 讛讞住讚 讜诪诪讚转 讛讙讘讜专讛.
讜讘讗讜驻谉 讗讞专 谞专讗讛 诇讬 讘住"讚 讚讬讚讜注 砖诪讬诐 讻讬谞讜讬 诇砖诐 讛讜讬"讛 讘"讛 砖谞拽专讗 砖诪讬诐, 讜砖诐 讛讜讗 讻讬谞讜讬 诇砖诐 讗讚谞讬 讘住讜讚 (砖诪讜讗诇 讘' 讞, 讬讙) 讜址讬址旨注址砖讉 讚指旨讜执讚 砖值讈诐, 讜讘讝讛 驻讬专砖讜 讛专讗砖讜谞讬诐 讜职讻指诇 诪址注植砖侄讉讬讱指 讬执讛职讬讜旨 诇职砖值讈诐 砖指讈诪指讬执诐 (驻专拽讬 讗讘讜转 讘, 讬讘), 驻讬专讜砖 诇讬讞讚 砖值讈诐 砖讛讬讗 住讜讚 讗植讚止谞指讬 注诐 砖讈指诪址讬执诐 砖讛讬讗 住讜讚 讛讜讬"讛 注讚 讻讗谉 讚讘专讬讜.
讜讬讚讜注 砖砖诐 讗植讚止谞指讬 谞讝讻专 讘驻讛 讗讘诇 砖诐 讛讜讬"讛 讘诇讘 讜讘讝讛 驻讬专砖讜 讛诪拽讜讘诇讬诐 (转讛诇讬诐 拽诇, 讗) 诪执诪址旨注植诪址拽执旨讬诐 拽职专指讗转执讬讱指 讛殖', 砖诐 讛讜讬"讛 讘诇讘 讚讜拽讗, 讗讱 砖诐 讗植讚止谞指讬 砖执讈诪职注指讛 讘职拽讜止诇执讬 讘驻讛 讘讙诇讜讬 注讚 讻讗谉 讚讘专讬讜.
讜讬讚讜注 诪讛 砖讻转讘讜 讛专讗砖讜谞讬诐 讘驻住讜拽 (转讛诇讬诐 讻讗, 讙) 转址旨讗植讜址转 诇执讘旨讜止 谞指转址转指旨讛 诇旨讜止 讜址讗植专侄砖侄讈转 砖职讉驻指转指讬讜 讘址旨诇 诪指谞址注职转指旨 住侄旨诇指讛, 讬砖 诪转驻诇诇 讘驻讬讜 砖讬转谉 诇讜 讛拽讘"讛 讗诇祝 讚讬谞专, 讗讱 讘诇讘讜 专讜爪讛 注讜讚 讗诇祝 讚讬谞专 讻讚讬 诇拽谞讜转 讘讛诐 讞爪专, 讜旨讘执旨专职爪讜止转 讛殖' 讚址旨专职讻值讬 讗执讬砖讈 砖讈侄讬执转侄旨谉 诇讜止 诪执砖职讈讗植诇止转 诇执讘旨讜止 讛讜讗 讛讞爪专, 讜讙诐 讗植专侄砖侄讈转 砖职讉驻指转指讬讜 砖讘拽砖 讘讙诇讜讬 注诇 讗诇祝 讚讬谞专, 讘址旨诇 诪指谞址注职转指旨 住侄旨诇指讛 注讚 讻讗谉 讚讘专讬讜. 讜讝讛 砖讗诪专 讻诇 讛诪砖转祝 砖诐 砖诪讬诐 讘爪注专讜, 专爪讜谞讜 诇讜诪专 讙诐 讘注转 讛爪注专 砖诇讘讜 讟专讜讚, 注诐 讻诇 讝讛 讛讜讗 谞讝讛专 诇讬讞讚 砖诐 讛讜讬"讛 讜砖诐 讗讚谞"讬 砖讛诐 住讜讚 砖诐 砖讈指诪址讬执诐 砖诪讻讜讬谉 讘讻诇 转讜专讛 讜诪爪讜讛 诇讬讞讚 讛讜讬"讛 讜讗讚谞"讬 砖讛诐 讗讞讚 谞住转专 讘诇讘 讚讜拽讗 讜讗讞讚 谞讙诇讛 讘驻讛, 讗讝 讻讜驻诇讬谉 诇讜 驻专谞住转讜 诪讚讛 讻谞讙讚 诪讚讛, 砖讬转谉 诇讜 讛拽讘"讛 转址旨讗植讜址转 诇执讘旨讜止 讛谞住转专转, 讜讙诐 讗植专侄砖侄讈转 砖职讉驻指转指讬讜 讛谞讙诇讬转, 讜讻诪讜 砖讻转讘 注诇 驻住讜拽 转址旨讗植讜址转 诇执讘旨讜止 谞指转址转指旨讛 诇旨讜止.
讗讜 讬讜讘谉 讘住"讚 讛讻讜谞讛 砖讗讬谞讜 讚讜讗讙 讘注讘讜专 讞住专讜谞讜转 讛讙讜驻谞讬讬诐 讘诇讘讚 讗诇讗 讘注讘讜专 讞住专讜谞讜转 讛谞驻砖讬讬诐 讙诐 讻谉, 砖讛诐 注谞讬谉 转讜专讛 讜诪爪讜转, 讗讝 讻讜驻诇讬诐 诇讜 驻专谞住转讜 砖讬砖驻注讜 诇讙讜驻讜 讜讙诐 诇谞驻砖讜.



讻旨止诇 讛址诪旨址专职驻旨指讛 注址爪职诪讜止 诪执讚旨执讘职专值讬 转旨讜止专指讛 讗值讬谉 讘旨讜止 讻旨止讞址 诇址注植诪止讚 讘旨址讬旨讜止诐 爪指专指讛. 谞专讗讛 诇讬 讘住"讚 注诇 驻讬 诪讛 砖讻转讘 讛专讘 讘专讻转 讟讜讘 讝"诇 讘驻住讜拽 (讚讘专讬诐 诇讘, 讻) 讜址讬止旨讗诪侄专 讗址住职转执旨讬专指讛 驻指谞址讬 诪值讛侄诐 讗侄专职讗侄讛 诪指讛 讗址讞植专执讬转指诐 讻执旨讬 讚讜止专 转址旨讛职驻只旨讻止转 讛值诪指旨讛, 讘砖诐 讛诪拽讜讘诇讬诐 讻讬 诪指讛 诪讜专讛 注诇 讛注讚专 讛讬砖 讜讛驻讻讜, 讜职讛值诐 诪讜专讛 注诇 讛讛讜讬讛, 讜讬砖专讗诇 讗诐 讗讬谉 注讜砖讬谉 专爪讜谞讜 砖诇 诪拽讜诐 讛诪讛 讘讻诇诇 讛讛注讚专 讜讻讜', 注讬讬谉 砖诐. 讙诐 讬讚讜注 砖讛转讜专讛 谞拽专讗转 讞指讻职诪指讛 讻诪"砖 专讘讜转讬谞讜 讝"诇 注诇 驻住讜拽 (拽讛诇转 讝, 讬讟) 讛址讞指讻职诪指讛 转指旨注止讝 诇侄讞指讻指诐, 讜讬讚讜注 诪"砖 讘转讬拽讜谞讬诐 讞指讻职诪指讛 讛讬讗 讻旨止讞址 诪指讛 讬注讬讬谉 砖诐. 讜诇驻讬 讝讛 讗诐 转住讬专 讻讞 诪谉 讞讻诪讛 讬砖讗专 诪讛 砖讛诐 诪讜专讬诐 注诇 讛讛注讚专 讜讝"砖 讻旨止诇 讛址诪旨址专职驻旨指讛 注址爪职诪讜止 诪执讚旨执讘职专值讬 转旨讜止专指讛 讗值讬谉 讘旨讜止 讻旨止讞址 诇址注植诪止讚 讘旨址讬旨讜止诐 爪指专指讛 驻讬专讜砖 诪讚讛 讻谞讙讚 诪讚讛, 讬住转诇拽讜 讗讜转讬讜转 讻旨止讞址 诪谉 讞指讻职诪指讛 砖讛讬讗 讻讬谞讜讬 诇转讜专讛 讜讬砖讗专 诪指讛 讛诪讜专讛 注诇 讛讛注讚专 砖诇 讛讟讜讘讛, 砖讛讜讗 注转 爪专讛 砖谞注讚专 讛讟讜讘 讘专 诪讬谞谉.
讜讘讗讜驻谉 讗讞专 谞专讗讛 诇讬 讘住"讚, 讜讛讜讗 讚讬讚讜注 讗诐 讗讚诐 诇讜诪讚 转讜专讛 讘讛转专砖诇讜转 讜注爪诇讜转 砖讜讟诇转 讘讜 砖讻讞讛 砖讬砖讻讞 诇讬诪讜讚讜, 讜讙诐 诪诪讬诇讗 诇讗 讬注砖讛 驻讬专讜转 讘转讜专讛 砖讗讬谞讜 讬讻讜诇 诇讛讜爪讬讗 讞讬讚讜砖讬诐 诪谉 讛转讜专讛. 诪讛 砖讗讬谉 讻谉 讛诇讜诪讚 讘讝专讬讝讜转 讘讻诇 讻讜讞讜 转讛讬讛 拽讘讜注讛 讘诇讘讜 讜讬讝讻讛 诇讛讜爪讬讗 诪诪谞讛 驻讬专讜转 讛诐 讞讬讚讜砖讬 转讜专讛. 注讜讚 讬讚讜注 诪"砖 讛专讗砖讜谞讬诐 讝"诇 讛讗 讚谞讛谞讛 讛讗讚诐 诪谉 讛转讜专讛 讘注讜诇诐 讛讝讛 诇讗讜 诪谉 讛拽专谉 讗诇讗 专拽 诪谉 讛驻讬专讜转, 讜注讬拽专 讛诇讬诪讜讚 讛讜讗 拽专谉, 讜讞讬讚讜砖讬 转讜专讛 砖讛讗讚诐 诪讞讚砖 讝讛 谞拽专讗 驻讬专讜转, 讜讘讝讻讜转 讞讬讚讜砖讬 转讜专讛 讬讜讻诇 诇拽讘诇 讟讜讘讛 讘注讜诇诐 讛讝讛, 讜诇讻谉 讗诪专 (转讛诇讬诐 讗' 讘') 讻执旨讬 讗执诐 讘职旨转讜止专址转 讛殖' 讞侄驻职爪讜止, 讝讛 注讬拽专 讛诇讬诪讜讚, 讜旨讘职转讜止专指转讜止 讬侄讛职讙侄旨讛 讬讜止诪指诐 讜指诇指讬职诇指讛, 讗诇讜 讞讚讜砖讬 转讜专讛 砖讬转讬讬讞住讜 诇讗讚诐 讛诪讞讚砖 讗讜转诐, 讜讗讝 砖讬砖 诇讜 拽专谉 讜驻讬专讜转, 讜职讛指讬指讛 讻职旨注值抓 砖指讈转讜旨诇 注址诇 驻址旨诇职讙值讬 诪指讬执诐 讗植砖侄讈专 驻执旨专职讬讜止 讬执转值旨谉 讘职旨注执转旨讜止 讜职注指诇值讛讜旨 诇止讗 讬执讘旨讜止诇, 砖讗讝 讻诇 讗砖专 讬注砖讛 讘注讜诇诐 讛讝讛 讬爪诇讬讞 讘讝讻讜转 讛驻讬专讜转 砖讛诐 转讜专转讜 砖诇 讗讚诐 砖诪讞讚砖 讗讜转诐. 讙诐 讬讚讜注 讚讻转讬讘 讘转讜专讛 (诪砖诇讬 讛, 讬讟) 讚址旨讚侄旨讬讛指 讬职专址讜只旨讱指 讘职讻指诇 注值转, 讜讛讬讬谞讜 砖讝讜讻讛 诇讞讚砖 讘讛 讞讬讚讜砖讬诐, 讜讛砖讙讛 讝讜 砖诪砖讬讙 讘转讜专讛 砖讬讜讻诇 诇讛讜爪讬讗 诪诪谞讛 讞讬讚讜砖讬诐 谞拽专讗转 讘砖诐 讚旨址讚 讛诪专讜讜讛 讗转 讛转讬谞讜拽 讜诪讜爪讗 讘讜 讟注诐 讞讚砖 讘讻诇 注转, 讙诐 讬讚讜注 诪"砖 讘讙诪专讗 讛址讚址讚执讬诐 谞拽专讗讬谉 讻旨止讞址 砖讻谉 讘注专讘讬讬讗 拽讜专讬谉 诇讚讚 讻旨止讞址, 讜讘讝讛 驻专砖转讬 讘住"讚 (讚讘专讬诐 讞, 讬讞) 讜职讝指讻址专职转指旨 讗侄转 讛殖' 讗直诇止讛侄讬讱指 讻执旨讬 讛讜旨讗 讛址谞止旨转值谉 诇职讱指 讻止旨讞址 诇址注植砖讉讜止转 讞指讬执诇, 讻诇讜诪专 谞讜转谉 诇讱 讛砖讙讛 讘转讜专讛 砖讛讬讗 转讻讜谞讛 讘砖诐 讻止旨讞址 砖讛讜讗 讚旨址讚, 讻讻转讜讘 (诪砖诇讬 讛, 讬讟) 讚址旨讚侄旨讬讛指 讬职专址讜只旨讱指 讘职讻指诇 注值转, 讻讚讬 诇址注植砖讉讜止转 讞指讬执诇 讛诐 讞讬讚讜砖讬 转讜专讛 讗砖专 讘讻诇 讞讬讚讜砖 谞讘专讗 讗讜专 讞讚砖 讛谞拽专讗 诪诇讗讱, 讜讝"砖 讻旨止诇 讛址诪旨址专职驻旨指讛 注址爪职诪讜止 诪执讚旨执讘职专值讬 转旨讜止专指讛 砖诇讜诪讚 讘讛转专砖诇讜转 讜注爪诇讜转 讜专驻讬讜谉 讗讝 讗讬谉 讘讜 讻讞, 专爪讜谞讜 诇讜诪专 讛砖讙讛 砖诪讻讜谞讬转 讘砖诐 讚旨址讚 讻讚讬 诇讛讜诇讬讚 讞讬讚讜讚讬诐 讗砖专 讝讻讜转诐 讬讙讬谞讜 注诇讬讜 讘注转 爪专讛, 讻讬 讝讻讜转 转讜专讛 讛诪讙谉 注诇 讛讗讚诐 讘注讜诇诐 讛讝讛 讘注转 爪专讛 讛讜讗 专拽 诪谉 讛驻讬专讜转 砖讛诐 讛讞讬讚讜砖讬谉 讛讘讗讬谉 诇讗讚诐 注诇 讬讚讬 讛砖讙讛 讛诪讻讜谞讬转 讘砖诐 讚讚 砖讛讜讗 讻止旨讞址.
讜讘讗讜驻谉 讗讞专 讬讜讘谉 讘住"讚, 讚讬讚讜注 砖讬砖 讘讗讚诐 注讜专 讜讘砖专 讜讙讬讚讬谉 讜注爪诪讜转 讜讛诐 讻谞讙讚 讚' 注讜诇诪讜转 讗讘讬"注 [讗爪讬诇讜转, 讘专讬讗讛, 讬爪讬专讛, 讜注砖讬讛], 讜讻谞讙讚 讚' 诇讬诪讜讚讬诐 砖讛诐 驻专讚"住 [驻砖讟, 专诪讝, 讚专砖, 住讜讚] 讜讛注爪诪讜转 讛诐 讻谞讙讚 讛讗爪讬诇讜转, 讜讻谉 讛住讜讚, 讜讻诪"砖 专讘讬谞讜 讛讗专"讬 讝"诇 讘注抓 讞讬讬诐, 讜注讜讚 讗讬转讗 讘转讬拽讜谞讬诐 讻讬 诇讬诪讜讚 讛住讜讚 讛讜讗 讛诪讙讬谉 注诇 讬砖专讗诇 诇讛讜爪讬讗诐 诪谉 讛讙诇讜转, 讜诇讻谉 讗诇讜 讛诪转专讞拽讬诐 诪诇讬诪讜讚 讛拽讘诇讛 讙讜专诪讬谉 讗专讬讻讜转 讛讙诇讜转 讜专讘讜讬 讛爪专讜转, 讜讝"砖 讻旨止诇 讛址诪旨址专职驻旨指讛 注址爪职诪讜止 诪执讚旨执讘职专值讬 转旨讜止专指讛 注址爪职诪讜止 讚讬讬拽讗, 砖讛讜讗 诪转专驻讛 讘诇讬诪讜讚 讛住讜讚 砖讛讜讗 讻谞讙讚 讛注爪诪讜转, 砖讛"住 讗爪讬诇讜 讗讬谉 讘讜 讻讞 诇注诪讜讚 讘注转 爪专讛, 讻讬 讛诇讬诪讜讚 讛讝讛 讛讜讗 讛诪讙讬谉 讘注转 爪专讛 讜讘讙诇讜转.
讗讜 讬讜讘谉 讘住"讚 讗讜诪专讜 讗讬谉 讘讜 讻讞 讻讬 诇诪讜讚 讛驻专讚"住 讛讜讗 讻谞讙讚 讚' 讗讜转讬讜转 砖诐 讛讜讬"讛 讘"讛 砖讬砖 讘诪讬诇讜讗诐 讜诪讬诇讜讬 诪讬诇讜讗诐 讻"讞 讗讜转讬讜转, 讜讝讛 讛诪转专驻讛 诪执讚旨执讘职专值讬 转旨讜止专指讛 砖讗讬谞讜 诇讜诪讚 讘讻讜诇诐 讗讬谉 讘讜 讻讞 讛讜讗 讛讗专转 砖诐 讛讜讬"讛 讘"讛 诇注诪讜讚 讘注转 爪专讛, 讚讻转讬讘 (转讛诇讬诐 诇讚, 讘) 专址讘旨讜止转 专指注讜止转 爪址讚执旨讬拽 讜旨诪执讻只旨诇指旨诐 讬址爪执旨讬诇侄谞旨讜旨 讛殖', 讜讻转讬讘 (转讛诇讬诐 讻' 讘') 讬址注址谞职讱指 讛殖' 讘职旨讬讜止诐 爪指专指讛, 讜诇讻谉 讘讞专讘谉 讚讻转讬讘 讘讛讜, (讬专诪讬讛讜 讟, 讬讘) 注址诇 注指讝职讘指诐 讗侄转 转旨讜止专指转执讬, 谞讗诪专 讘讛诐 (讗讬讻讛 讗' 讜') 讜址讬值旨诇职讻讜旨 讘职诇止讗 讻止讞址 诇执驻职谞值讬 专讜止讚值祝, 讻止讞址 讚讬讬拽讗, 讜谞专诪讝讛 转讜专讛 讘讗讜转 转讬"讜 砖诇 (诪砖诇讬 讻讚, 讬) '讛执转职专址驻执旨讬转指' 讘职旨讬讜止诐 爪指专指讛, 讜拽专讬 讘讛 '转' 专驻讬转' 专爪讜谞讜 诇讜诪专 转' 砖讛讬讗 转讜专讛 专驻讬转 诪诪谞讛.



驻旨址专职谞职住指转讜止 诪职注讜止驻侄驻侄转 诇讜止 讻旨职爪执驻旨讜止专. 谞专讗讛 诇讬 讘住"讚 砖讬砖 讛爪诇讞讛 谞住讬转 讜讬砖 讟讘注讬转, 讜讛谞住讬转 讛讬讗 转专讚讜祝 讗讞专讬讜, 讜讛讟讘注讬转 讛讜讗 讬专讚讜祝 讗讞专讬讛, 讜讝讛 驻旨址专职谞职住指转讜止 诪职注讜止驻侄驻侄转 诇讜止 讻旨职爪执驻旨讜止专 砖讛讬讗 转专讚讜祝 讗讞专讬讜.
讗讜 讬讜讘谉 讘住"讚 注诇 驻讬 诪"砖 专讘讜转讬谞讜 讝"诇 诇诪讛 谞拽专讗转 [讗砖转 诪砖讛] 爪驻讜专讛? 砖讟讬讛专讛 讘讬转 讗讘讬讛 讻爪驻讜专! 谞诪爪讗 讛讟讛专讛 诪讚诪讬谉 讗讜转讛 讻旨职爪执驻旨讜止专, 讜讛谞讛 讬砖 讗讚诐 砖谞讟诪讗 讘驻专谞住讛 砖诇讜 讻诪"砖 (讚讘专讬诐 诇讘, 讟讜) 讜址讬执旨砖职讈诪址谉 讬职砖只讈专讜旨谉 讜址讬执旨讘职注指讟, 讜讬砖 诪拽讚砖 注爪诪讜 讘驻专谞住转讜 讜诪讜住讬祝 讟讛专讛 诇谞驻砖讜 讻讬 讬讛讬讛 砖诇讞谞讜 诪讻驻专 注诇讬讜, 讜诇讝讛 讗诪专 诪职注讜止驻侄驻侄转 诇讜止 讻旨职爪执驻旨讜止专 砖转专讙讜诐 诇讜 专讜讞 讟讛专讛.



讛讜旨讗 诪职讟址诪旨值讗 讜职讛值诐 诪职讟址讛植专执讬诐. 谞专讗讛 驻砖讜讟 讚诇讗 讟讛专讜 讚讘专 砖讛讜讗 讟诪讗 诪谉 讛讚讬谉, 讗诇讗 专拽 讟讛专讜 讚讘专 砖讛讜讗 讟诪讗讜 诪讻讞 讞讜诪专讗 讜讬砖 讘讜 爪讚讚讬谉 诇讛讬转专, 讜讛诪拽砖讛 讬讚注 砖讻讱 讛讜讛 讜注诐 讻诇 讝讛 诪拽砖讬 诪谉 讛讘专讬讬转讗 讚讞讻诐 砖讟诪讗 讗讬谉 讞讘讬专讜 专砖讗讬 诇讟讛专, 讚驻砖讬讟讛 诇讬讛 讚讗讬讬专讬 讘讻讛讗讬 讙讜讜谞讗 砖讛讞讻诐 讟诪讗 诪爪讚 讞讜诪专讗 讜讬砖 爪讚讚讬谉 诇讛讬转专, 讚讗诇"讻 诇讗 讗爪讟专讬讱 诇讗砖诪注讬谞谉 转谞讗 砖诇讗 讬讟讛专 讛讟诪讗 讘讜讚讗讬, 讜诪砖谞讬 讚注讘专讜 诪砖讜诐 注值转 诇址注植砖讉讜止转 诇址讛' 讻讚讬 讚诇讗 谞讙专专讜 讗讘转专讬讛.



讗植谞指砖讈执讬诐 讛址诇旨指诇讜旨 砖讈侄诇 砖讈指讜职讗 讛值谉 砖讈侄诇 转旨止讛讜旨 讛值谉. 讛值谉 谞专讗讛 诇讬 讘住"讚 讻驻诇 讛诇砖讜谉 讻谞讙讚 讘' 注谞讬讬谞讬诐 砖讟讛专讜 诪讛 砖讟讬诪讗 讜讛转讬专讜 诪讛 砖讗住专. 讗讬 谞诪讬 讬砖 诪讟讛专 讛砖专抓 讜诪专讗讛 诇讜 驻谞讬诐 砖讗讬谉 讗转讛 讬讻讜诇 诇讚讞讜转 讚讘专讬讜, 讜讬砖 诪讟讛专 讛砖专抓 讘讚讘专讬 转讜讛讜 砖讛讜讗 诪讙讘讘 讚讘专讬诐 砖讛诐 谞讚讞讬诐 讘谞拽诇, 讜诇讝讛 讗诪专 砖诇 砖讜讗 讛谉 砖讛转讬专讜 讛讗住讜专, 讜讗诇 转讞砖讘讜 砖讛讘讬讗 专讗讬讜转 讻讗讜转讜 砖讛讬讛 诪讟讛专 讛砖专抓 讜诪专讗讛 驻谞讬诐 讗诇讗 砖诇 转讜讛讜 讛谉 砖讗讬谉 讘讛诐 诪诪砖 砖讛讗讚诐 转讜讛讛 讜讘讜讛讛 讘讛诐.
讜注讜讚 谞专讗讛 诇驻专砖 诪讛 砖讗诪专 讛谞讬 转专讬 诇讬砖谞讬 砖讜讗 讜转讛讜, 讻讬 讬讚讜注 砖转诇诪讬讚 讞讻诐 谞拽专讗 讗执讬砖讈 讜谞拽专讗 讗执砖旨讈指讛, 讜讛讬讬谞讜 讘注转 砖诇讜诪讚 诪讗讞专讬诐 讬砖 诇讜 转讜讗专 讗执砖旨讈指讛, 讜讘注转 砖讛讜讗 诪诇诪讚 诇讗讞专讬诐 讬砖 诇讜 转讜讗专 讗执讬砖讈, 讻讬 讻诇 诪砖驻讬注 谞拽专讗 讗执讬砖讈 讜讻诇 谞砖驻注 谞拽专讗 讗执砖旨讈指讛 讻谞讜讚注, 讙诐 讬讚讜注 砖讬注讜专 讛诇诪讜讚 砖诇 转诇讬讚 讞讻诐 砖讘讟讜讞 讘讜 砖诇讗 讬砖讻讞 诇讬诪讜讚讜 讛讜讗 注讚 诪讗讛 讜讗讞讚, 讜讛谞讛 诪住驻专 讗执砖旨讈指讛 砖"讜 [306], 诇拽讞 讗讜转 讗' 诪谉 砖讬注讜专 讛诇讬诪讜讚 砖讛讜讗 拽"讗 讜讛谞讬讞 讘砖"讜 讜拽专讗谉 砖讈指讜职讗 [307], 讜诪住驻专 讗讬砖 砖讬"讗 [311] 诇拽讞 讗讜转 拽' 诪谉 砖讬注讜专 讛诇诪讜讚 讜讛谞讬讞 注诐 砖讬"讗 谞注砖讛 诪住驻专 转旨止讛讜旨 [411], 讜诇讝讛 讗诪专 砖讈侄诇 砖讈指讜职讗 讛值谉 砖讈侄诇 转旨止讛讜旨. 讜讛谞讛 讘讬专讜砖诇诪讬 讘谞讚专讬诐 驻专拽 砖讬砖讬 讛诇讻讛 讞' 讛讜讘讗 诪注砖讛 讻讝讜 讘讗讜驻谉 讗讞专 讜讗驻砖专 讚讘转讞诇讛 砖诇讞 诇讜 专讘讬谞讜 讛拽讚讜砖 讻驻讬 诪"砖 讘讬专讜砖诇诪讬 讜诇讗 讞讝专 讘讜, 讜讗讞专 讻讱 谞注砖讬转 砖诇讬讞讜转 讝讜 讛讻转讜讘 讘讘讘诇讬, 讜讘讝讛 讛砖诇讬讞讜转 讛讗讞专讜谞讛 讚讘专讜 拽砖讜转 讻谞讙讚讜 讜讻谞讙讚 讛爪讬讘讜专.



讙旨职讚指讬执讬诐 砖讈侄讛执谞旨址讞职转旨指 谞址注植砖讉讜旨 转旨职讬指砖讈执讬诐 讘旨址注植诇值讬 拽址专职谞址讬执诐. 谞专讗讛 诇讬 讘住"讚 转诇诪讬讚 讞讻诐 谞拽专讗 讟讜止讘 注诇 砖诐 讛转讜专讛 砖谞拽专讗转 讟讜止讘, 讜诇讻谉 拽专讗讜 讗转 讛讞讻诪讬诐 讘砖诐 讙讚讬诐, 讻讬 讙旨职讚执讬 [17] 讙讬' 讟讜止讘 [17] 讜讗诐 转讜住讬祝 注诇 诪住驻专 讙旨职讚执讬 诪住驻专 诪讝诇 讛转讜专讛 砖讛讜讗 转专爪"讙 [693] 谞注砖讛 诪住驻专 转旨职讬指砖旨 [710], 讜诇讝讛 讗诪专 谞址注植砖讉讜旨 转旨职讬指砖讈执讬诐. 讜诪"砖 讘旨址注植诇值讬 拽址专职谞址讬执诐 谞专讗讛 诇讬 讘住"讚, 讻讬 砖诐 讞讻诐 拽专谞讜转 砖诇 砖诪讜 讛诐 诪"讞 [讞讻诐] 专诪讝 诇诪"讞 诪注诇讜转 砖讛转讜专讛 谞拽谞讬转 讘讛诐, 讜诇讻谉 拽专讗讜诐 讘注诇讬 拽专谞讬诐 讻诇讜诪专 砖诇诪讬诐 讛诐 讘诪"讞 诪注诇讜转 讛专诪讜讝讬诐 讘拽专谞讜转 砖诇讛诐. 讗讜 讬讜讘谉 专爪讜谞讜 诇讜诪专 讬讻讜诇讬诐 诇讛注谞讬砖 讗转 讛讗讚诐 讛诪住专讘 讻谞讙讚 讜诇讛诪讬转讜 讻讗砖专 讬诪讬转 讛砖讜专 讘谞讙讞讜 讘拽专谞讬诐 砖诇讜.





讘谞讬讛讜

转旨址谞职讬指讗 讛执诇旨值诇 讛址讝旨指拽值谉 讗讜止诪值专 讘旨执砖讈职注址转 讛址诪旨址讻职谞执讬住执讬谉 驻旨址讝旨值专 讘旨执砖讈职注址转 讛址诪旨职驻只讝旨指专执讬诐 讻旨址谞旨值住. 谞专讗讛 诇讬 讘住"讚, 专诪讝讜 诇驻讬 讚专讻诐 注诇 驻讬 诪讛 砖讻转讜讘 讘诪讚专砖 驻诇讬讗讛 讘讘诇注诐, 讘拽砖 诇驻转讜讞 驻讬讜 鈥� 讘讗 诪诇讗讱 讜住转诪讜, 讘拽砖 诇住转讜诐 鈥� 讘讗 诪诇讗讱 讜驻转讞讜. 讜驻讬专砖讜 讛诪驻专砖讬诐 讝"诇 讛讻讜谞讛: 砖专爪讛 诇讛讝讻讬专 注诇讬讛诐 砖诐 讗诇拽讬诐 砖讛讜讗 讚讬谉, 讜讻砖讛转讞讬诇 诇讛讝讻讬专 讗讞专 砖讛讜爪讬讗 诪驻讬讜 讗讜转讬讜转 '讗诇' 讚砖诐 讗诇拽讬诐, 讘讗 诪诇讗讱 讜住转诐 驻讬讜 讜诇讗 讛谞讬讞讜 诇讙诪讜专 砖诐 讗诇拽讬诐, 讜谞诪爪讗 砖诇讗 讛讝讻讬专 讗诇讗 讗讜转讬讜转 讗值诇 砖讛诐 讞住讚. 讜讻谉 专爪讛 诇讛讝讻讬专 注诇讬讛诐 砖诐 讬"讛 讘诇讘讚 砖讛讜讗 讚讬谉, 讘讗 诪诇讗讱 讜驻转讞讜 砖讛谞讬讞讜 诇讛砖诇讬诐 砖诐 讛讜讬"讛 讻讜诇讜 砖讛讜讗 专讞诪讬诐. 讜诇讝讛 讗诪专: 诪指讛 讗侄拽止旨讘 诇止讗 拽址讘止旨讛 讗值诇 讜旨诪指讛 讗侄讝职注止诐 诇止讗 讝指注址诐 讛殖' (讘诪讚专 讻讙, 讛) 注讻"讚.
讜讻谉 讛注谞讬谉 讻讗谉, 专诪讝 讛诇诇 注诇讬讜 讛砖诇讜诐 诇驻讬 讚专讻讜 讘砖注转 讛诪讻谞住讬诐, 讗诐 转专讗讛 诪拽讟专讙讬诐 砖专讜爪讬诐 诇讛讝讻讬专 注诇 讬砖专讗诇 讗讜转讬讜转 讬"讛 讘诇讘讚, 讜讝讛讜 诪讻谞住讬诐 砖讗讬谉 诪讝讻讬专讬谉 讛砖诐 讻讜诇讜, 讗转讛 驻讝专, 转讝讻讬专 注诇讬讛诐 讛砖诐 讻讜诇讜 砖讛讜讗 专讞诪讬诐. 讜讘砖注转 讛诪驻讝专讬诐, 砖转专讗讛 讛诪拽讟专讙讬诐 专讜爪讬诐 诇讛讝讻讬专 砖诐 讗诇拽讬诐 讻讜诇讜 砖讛讜讗 讚讬谉, 讗转讛 讻谞住 砖诇讗 转讝讻讬专 讗诇讗 讗讜转讬讜转 讗诇 砖讛讜讗 讞住讚.
讗讜 讬讜讘谉: 讛拽诇讬驻讛 专讜爪讛 诇讻谞住 讗讜转讬讜转 砖拽专 诇讞讘专诐 讬讞讚 诇注砖讜转 注诇讬讛诐 讘谞讬谉 专注 砖诇 讬爪专 讛专注, 讜讗转讛 转砖转讚诇 诇驻讝专诐 讜诇讛驻专讬讚诐. 讜讝讛讜: 讘砖注转 讛诪讻谞住讬诐 驻讝专. 讙诐 注讜讚 专讜爪讛 讛拽诇讬驻讛 诇讛驻专讬讚 讗讜转讬讜转 讗诪转 讝讛 诪讝讛, 讜讗转讛 转砖转讚诇 诇讻谞住诐 讜诇讞讘专诐 讻讚讬 诇注砖讜转 注诇讬讛诐 讘谞讬谉, 砖讛讗诪转 讛讬讗 讬住讜讚 讛讘谞讬谉.
讜讘讝讛 讬讜讘谉: 讗直诪侄转 拽职谞值讛 讜职讗址诇 转执旨诪职讻止旨专 (诪砖诇讬 讻讙, 讻讙). '拽职谞值讛' 诇砖讜谉 讘讬转 讜讚讬专讛, 讻诪讜: 拽执谞执旨讬诐 转址旨注植砖侄讉讛 讗侄转 讛址转值旨讘指讛 (讘专讗砖讬转 讜, 讬讚), 讜讞讬讘讜专 讛讗讜转讬讜转 讘讬讞讚 谞拽专讗 '讘讬转' 讻诪讛 砖讻转讜讘 讘住' 讬爪讬专讛 讙' 讗讘谞讬诐 讘讜谞讜转 转砖注讛 讘转讬诐. 讜职讗址诇 转执旨诪职讻止旨专 诇砖讜谉 诪讱 砖诇讗 转砖驻讬诇诐 讞"讜 讗诇讗 转讞讘专诐 讜转注砖讛 注诇讬讛诐 讘谞讬谉 讻讬 讛讗诪转 讛讬讗 讬住讜讚 讘谞讬谉.


讘职旨讻指诇 讚职旨专指讻侄讬讱指 讚指注值讛讜旨 讜职讛讜旨讗 讬职讬址砖值旨讈专 讗止专职讞止转侄讬讱指 (诪砖诇讬 讙, 讜) 讗指诪址专 专指讘指讗 讗址驻旨执讬诇讜止 诇执讚职讘址专 注植讘值讬专指讛. 驻讬专讜砖: 爪专讬讱 砖转讗诪讬谉 砖讛讻诇 谞注砖讛 讘讛砖讙讞转讜 讬转讘专讱, 讚讛讬讬谞讜 讗驻讬诇讜 讗诐 讬爪讗 诪诪讱 谞讝拽 诇专讘讬诐 讗讜 诇讬讞讬讚, 讛谉 讘诪诪讜谉 讛谉 讘谞讝拽讬 讛讙讜祝, 转讗诪讬谉 砖讚讘专 讝讛 讛讜讗 讙讝讜专 注诇 讛谞讝拽 诪谉 讛砖诪讬诐, 讜专拽 谞注砖讛 注诇 讬讚讱 诪砖讜诐 讚诪讙诇讙诇讬谉 讞讜讘讛 注诇 讬讚讬 讞讬讬讘, 诇讝讛 讗讜诪专讬诐: 讛讬讬谞讜 讚讗诪专讬 讗讬谞砖讬 讙谞讘讗 讗驻讜诐 诪讞转专转讗 专讞诪谞讗 拽专讬. 驻讬专讜砖: 讛讙谞讘 专讜讗讛 注爪诪讜 砖诇讬讞 讛讛砖讙讞讛, 讘讗讜诪专讜: 讚讘专 讝讛 讛讜讗 讙讝讜专 注诇 讗讚诐 讝讛, 讜讗诐 诇讗 讛讬讬转讬 讗谞讬 注讜砖讛 讛讬讜 讗讞专讬诐 注讜砖讬诐, 讜讗诐 讻谉 讗讬谉 诇讬 注讜谉 讻诇 讻讱 讘讝讛.





爪诇"讞

讻诇 讞讜转诪讬 讜讻诇 讻讱 诇诪讛 诇驻讬 砖讗讬谉 注讜谞讬谉 讗诪谉 讘诪拽讚砖. 讛讚讘专 转诪讜讛 讜诪讛 谞转讬谞转 讟注诐 讛讜讗 讝讛 诇讚讘专讬 诪砖谞转讬谞讜 讻讗谉 砖讛专讬 诇讗 谞讝讻专 讘诪砖谞转讬谞讜 诪注谞讬讬转 讛注讜谞讬诐 专拽 诪讗专讬讻讜转 讞转讬诪讜转 讛讘专讻讛. 讜讛诪讛专砖"讗 讛专讙讬砖 讘讝讛 讜讛谞诇注"讚 注"驻讬 诪"砖 讛诪讛专砖"讗 讘讞"讗 讘诪住' 住讜讟讛 讚祝 诪"讘 注"讘 讚讗诪谉 讻讜诇诇 讬讞讚 砖谞讬 砖诪讜转 砖诐 讛讜' 讜砖诐 讗讚谞讬 讻讬 讗诪谉 诪住驻专谉 爪"讗 讻诪住驻专 砖谞讬 讛砖诪讜转 讜注讬讬谉 讘讞讬讚讜砖讬谞讜 讘驻住讞讬诐 讚祝 谞"讜 注"讗 砖讘讬讗专转讬 砖诐 讻讬 砖诐 讗讚' 诪讜专讛 注诇 诪诇讻讜转讜 砖诇 讛拽"讘讛 讻讬 讗讚讜谉 诪讜专讛 注诇 砖砖 诇讜 注诐 讜注讘讚讬诐 讜讗讬谉 诪诇讱 讘诇讗 注诐 讜诇讻谉 讘诪拽讚砖 砖讗讬谉 注讜谞讬谉 讗诪谉 讛讬讜 注讜谞讬谉 讘砖讻诪诇"讜 讻讬 讛诪讘专讱 讛讬' 诪讝讻讬专 讘诪拽讚砖 讛砖诐 讻讻转讘讜 讜诇讝讻专 砖诐 讗讚' 讛讬讜 注讜谞讬诐 讗讞专讬讜 讘砖讻诪诇"讜 讜讛讜讗 注"驻讬 诪讛 砖讘讬讗专转讬 砖诐 讘驻住讞讬诐 讻讬 讘砖讻诪诇"讜 诪讜专讛 注诇 砖诐 讗讚' 砖讛讜讗 讻讘讜讚 诪诇讻讜转讜 讜讗诪谞诐 讗注驻"讻 诇讗 谞讻诇诇讜 砖谞讬 讛砖诪讜转 讬讞讚 讻讬 讛诪讘专讱 诇讗 讛讝讻讬专 专拽 砖诐 讛谞讻转讘 讻讻转讬讘转讜 讜讛注讜谞讬诐 诇讗 讘专诪讝 讘注谞讬讬转诐 专拽 砖诐 讗讚' 讜讛诪讛专砖"讗 砖诐 讘住讜讟讛 讻转讘 砖诇讻谉 讗诪专讜 讙讚讜诇 讛注讜谞讛 讗诪谉 讬讜转专 诪谉 讛诪讘专讱 讻讬 讘讗诪谉 讘讻诇诇讜 砖谞讬 讛砖诪讜转 诪砖讗"讻 讘讚讘专讬 讛诪讘专讱 讜诪注转讛 讘诪拽讚砖 诇讗 讘讝讻专讜 砖谞讬讛诐 讬讞讚 诇讗 讘讚讘专讬 讛诪讘专讱 讜诇讗 讘注谞讬讬转 讛注讜谞讬诐 讜诇讻谉 转讬拽谞讜 砖讛诪讘专讱 讬讗诪专 讘讗"讬 讗诇拽讬 讬砖专讗诇 讛专讬 讛讝讻讬专 砖谞讬讛诐 讻讬 讗诇拽讬 讬砖专讗诇 讛讬讬谞讜 讻讘讜讚 诪诇讻讜转讜 砖讛讜讗 讗诇拽讬谞讜 讜讗谞讞谞讜 注诪讜 讜注讘讚讬讜 讜讛专讬 讛讜讗 讻诪讜 砖诐 讗讚':


诇诪讛 谞住诪讻讛 驻专砖转 住讜讟讛 诇驻专砖转 转专讜诪讛 讜讻讜' 诇住讜祝 谞爪专讱 诇讻讛谉 注"讬 讗砖转讜 讜讻讜' 讗讬砖 讻讬 转砖讟讛 讜讙讜诪专 砖诪注转讬 讘砖诐 讝拽谉 讝拽谞讬 讙讗讜谉 讛讙讗讜谞讬诐 讜专讘谉 砖诇 讻诇 讛讙讜诇讛 诪讜讛专"专 讛注砖讬诇 讝爪诇讛"讛 砖讜讛 专讜诪讝 诇谞讜 专砖"讬 讘驻讬专讜砖 讛转讜专讛 讘驻' 转专讜诪讛 讜讬拽讞讜 诇讬 转专讜诪讛 讜驻讬专砖 专砖"讬 诇讬 诇砖诪讬 讜讛讬讬谞讜 诇驻讬 砖讗诐 转砖讟讛 讗砖转讜 讗讝 讛砖诐 讛谞讻转讘 讘拽讚讜砖讛 讬诪讞讛 注诇 讛诪讬诐 砖诪砖拽讬谉 讗转 讛讗砖讛 讗讘诇 讗诐 讬转谉 转专讜诪讛 诇讗 讬讘讗 诇讬讚讬 诪讚讛 讝讜 砖讬爪讟专讱 诇讛砖拽讜转 讗砖转讜 诪讬诐 讛诪讗专专讬诐 讜讝讛讜 诇讬 诇砖诪讬 讘砖讘讬诇 讻讘讜讚 砖诪讬 砖诇讗 讬诪讞讛 注诇 讛诪讬诐:





诪专讗讬转 讛注讬谉

讚专砖 讘专 拽驻专讗 讗讬讝讜 驻专砖讛 拽讟谞讛 砖讻诇 讙讜驻讬 转讜专讛 转诇讜讬讬谉 讘讛 讘讻诇 讚专讻讬讱 讚注讛讜 讜讛讜讗 讬讬砖专 讗专讞讜转讬讱. 专讘讬谞讜 讛讗专"讬 讝"诇 驻讬专砖 讘驻住讜拽 讘诪"砖 讘讝讛专 讛拽讚讜砖 讚讚专讱 讛讜讗 讚专讱 驻转讜讞 诇讻诇 讜讗专讞 讛讜讗 讚专讱 谞注诇诐 讜讝"砖 讘讻诇 讚专讻讬讱 讻诇 讛讚讘专讬诐 讛讙诇讜讬诐 讜讬讚讜注讬诐 讗转讛 诪注爪诪讱 讚注讛讜 砖讘讬讚讱 讛讜讗 诇注砖讜转 讻诇 讛讚讘专讬诐 注诇 驻讬 讛转讜专讛. 讜讻讬讜谉 砖讛拽讘"讛 讬讜讚注 砖讘讻诇 讛讚讘专讬诐 讗转讛 诪讻讜讬谉 诇注砖讜转 诇讜 谞讞转 专讜讞 讜诇拽讬讬诐 诪爪讜转讬讜. 注诇 讻谉 讛讜讗 讬讬砖专 讗专讞讜转讬讱 讛讚讘专讬诐 砖讛诐 谞注诇诪讬诐 诪诪讱 讛讜讗 讬讗讬专 注讬谞讬讱 砖转讝讻讛 诇诇讻转 讘诐 讘讬讜砖专 注讻"讚 讛专讘 讝"诇. 讜讗转讬 砖驻讬专 讚专砖转 讘专 拽驻专讗 砖讻诇 讙讜驻讬 转讜专讛 转诇讜讬诐 讘讝讛 砖讻诇 注谞讬谞讬讜 讻转讜专讛 讬注砖讛 讜讬讛讬讛 诇讜 注讝专 诪谉 讛砖诪讬诐 注诇 讛讻诇: 
讜讗驻砖专 诇专诪讜讝 砖讬讻讜讬谉 讘讻诇 讚讘专讬讜 诇讬讞讚 拽讘"讛 讜砖讻讬谞转讬讛 讜讝讛 讘讻诇 讚专讻讬讱 讚注 讛"讜 讚注 诇砖讜谉 讜讬讚注 讗讚诐 讛"讜 讛讜讗 讬讞讜讚 拽讘"讛 讜砖讻讬谞转讬讛. 讜讻诪讜 砖驻讬专砖谞讜 讘注谞讬讜转谞讜 诪讗讬 讚转谞谉 讜讻诇 诪注砖讬讱 讬讛讬讜 诇砖诐 砖诪讬诐 讻讬 砖诐 专讜诪讝 诇砖讻讬谞讛 讜讛讜讗 讘讙讬诪讟专讬讗 砖讚"讬 讛讜讬"讛 砖诪讬诐 拽讘"讛 讘住讜讚 讜讗转讛 转砖诪注 讛砖诪讬诐. 诪注砖讬讱 讬讛讬讜 诇砖诐 砖诪讬诐 专"转 砖诇讬诐 砖讬讛讬讛 讘讬讞讜讚讗 砖诇讬诐. 讜讗诪专 诪注砖讬讱 讻诇讜诪专 讗驻讬诇讜 讛讙讜驻谞讬讬诐 讻诪讜 讗讻讬诇讛 讜砖转讬讛 讜砖讬谞讛 讬讛讬讜 讘讻讜谞讛 诇注讘讜讚 讛' 讻诪"砖 讘砖"注 讗"讞 住讬诪谉 专诇"讗 讜讝讛讜 讘讻诇 讚专讻讬讱 讚注讛讜 讜讗"砖 砖讻诇 讙讜驻讬 转讜专讛 讛诐 转诇讜讬讬诐 讘讛:


讻诇 讛诪砖转祝 砖诐 砖诪讬诐 讘爪注专讜. 注诪"砖 讘拽讜谞讟专讬住 讻讻专 诇讗讚谉 讚祝 拽注"讝 注"讗 讘住"讚:





驻转讞 注讬谞讬诐

讗"专 讛讜谞讗 讘专 讘专讻讬讛 诪砖讜诐 专' 讗诇讬注讝专 讛拽驻专 讻诇 讛诪砖转祝 砖诐 砖诪讬诐 讘爪注专讜 讻讜驻诇讬谉 诇讜 讜讻讜' [讗驻砖专 诇讜诪专 砖讛讻讜谞讛 讻诇 讛诪砖转祝 砖诐 砖诪讬诐 讘爪注专讜 讛讬讬谞讜 砖诪拽讘诇 讛讬住讜专讬谉 讘讗讛讘讛 讜诪讻讜讬谉 诇诪转拽 讛讚讬谞讬谉 讜讛讙讘讜专讜转 讜诇讻谉 注诐 讛讚讬谉 砖诇 讬住讜专讬谉 诪爪讚 讛讙讘讜专讛 讬讛讬 诇讜 诪讜砖讱 讞住讚 讝讜 讗讛讘讛 诇注讜专专 诪讬转讜拽 讛讙讘讜专讜转 讘讛诪砖讻转 讛讞住讚讬诐 讜诇讬讞讚 拽讜讚砖讗 讘专讬讱 讛讜讗 讜砖讻讬谞转讬讛 讜讝讛 专诪讝 讘讗讜诪专讜 讻诇 讛诪砖转祝 砖"诐 砖诪讬"诐 砖讻讬谞讛 注诐 拽讘"讛 讘爪注专讜 砖诪讻讜讬谉 讘爪注专讜 讗讛讘讛 诇诪转拽 讛讙讘讜专讜转 讻讚讬 砖讬讛讬讛 讬讞讜讚 注诇讬讜谉 讻讜驻诇讬谉 诇讜 驻专谞住转讜 讻讬 诪谉 讛讘讗"专 讛讛讬讗 讛砖讘"注 讛砖讘讬"注 讜讛砖驻讬注 讘爪讞爪讞讜转 诪谉 讛讘专讬讻讛 讛注诇讬讜谞讛] 驻讬专砖 讛专讘 注讬讜谉 讬注拽讘 讚讗祝 砖讬砖 诇讜 讚讜讞拽 讘驻专谞住转讜 谞讜转谉 爪讚拽讛 诇注谞讬讬诐 讗讞专讬诐 注"砖 讜讻驻讬 讝讛 讬砖 诇讛诪转讬拽 讚讘专讬 讛诪讗诪专 讚讛爪讚拽讛 讛讜讗 诇讬讞讚 拽讘"讛 讜砖讻讬谞转讬讛 讜讬讚讜注 讻讬 砖诐 讛讜讗 专诪讝 诇砖讻讬谞讛 讻诪"砖 讜讬注砖 讚讜讚 砖诐 讜砖诪讬诐 讛讜讗 拽讘"讛 讻诪"砖 讜讗转讛 转砖诪注 讛砖诪讬诐 讜讝"砖 讻诇 讛诪砖转祝 诪讞讘专 砖诐 砖诪讬诐 拽讘讛"讜 砖诪讬讞讚诐 注"讬 讛爪讚拽讛 讻讜驻诇讬谉 驻专谞住转讜 砖谞讗诪专 讜讛讬讛 讗讜转讬讜转 讛砖诐 讛诪讬讜讞讚 讛诪转讬讞讚 讘诪注砖讛 讛爪讚拽讛 讻诪"砖 专讘讬谞讜 讛讗专"讬 讝"诇 讜讻诪"砖 讜讛讬"讛 诪注砖讛 讛爪讚拽讛 砖诇讜诐 讜讙诐 讛讻讗 讜讛讬讛 注诇 讚专讱 讝讛 砖讚"讬 讘爪专讬讱 讬砖驻讬注 诇讱 砖讗诐 转注砖讛 爪讚拽讛 讜讬转讬讞讚 讛砖诐 讘爪注专讱 讬专讘讛 讛砖驻注 讜讻住"祝 转讜注驻讜转 诇讱:


讘讗转专 讚诇讬转 讙讘专 转诪谉 讛讜讬 讙讘专 讜讻讜' 讗诪专 讗讘讬讬 讜讻讜' 讘砖砖谞讬讛诐 砖讜讬谉. 专讗讬转讬 诇诪讜驻转 讛讚讜专 讛专讘 讬砖专砖 讬注拽讘 砖讻转讘 讜讝"诇 讜讗"诇 讚讘驻"拽 讚注"讝 讗诪专讬谞谉 讜讻讜' 讜讛讗 专讘讗 讗讜专讬 讜转讬' 讘砖讜讬谉 讜讻讜' 讛专讬 讚讘砖讜讬谉 砖专讬 讛驻讱 住讜讙讬讬谉 讜讻讜' 讜讬专讗讛 讚讛"讟 讚讛讛讬讱 讚专讘讗 讗讜专讬 砖讛讜讗 讛讬讛 诪讘谞讬 注讬专讜 讜讻讜' 诪砖讗"讻 讘专 拽驻专讗 诪讬讬专讬 讘讗讻住谞讗讬 讛讘讗 诇注讬专 讜讻讜' 注"拽 [注诇]诪讜专诐 讬"讚 住讬' 专诪"讛 讚讞讻诐 砖讘讗 诇注讬专 砖讬砖 讘讛 讞讻诐 讬讻讜诇 诇讛讞讝讬拽 讘专讘谞讜转 讗诐 专讗讜讬 诇讻讱 讜讻讜' 讜讗诇讜 住讜讙讬讬谉 爪讜讜讞转 砖讗住讜专 诇讛讜专讜转 讙诐 讘砖讜讬谉 讗讗"讻 讙讚讜诇 诪诪谞讜 讜讛讜讗 讛转讬专 讻讬讜谉 砖专讗讜讬 诇讻讱 讛驻讱 住讜讙讬讬谉 讜爪"注 注讻"诇 讜注诐 讛讗讚讜谉 讛住诇讬讞讛 讚诇讗 讝讻专 砖专 砖拽讜砖讬转讜 讜讗讜驻谉 转讬专讜爪讜 讛讬讗 拽讜砖讬转 讜转讬专讜抓 讛转讜' 讘住讜讟讛 讚祝 讻"讘 注"讘 讚砖诐 讛拽砖讜 讛转讜住' 诪住讜讙讬讬谉 诇讛讛讬讗 讚驻"拽 讚注"讝 讜转讬专爪讜 讚讛讻讗 讘住讜讙讬讬谉 诪讬讬专讬 讘讗讻住谞讗讬 注"砖 讘讗讜专讱. 讜讗砖专 转诪讛 注诇 诪讜专"诐 讘讬"讚 诇拽"诪 讚诪讜专"诐 诪讬讬专讬 讻砖讛讞讻诐 讛讘讗 诪讞讚砖 拽讘注 讚讬专转讜 讘注讬专 讻诪讜 讛讞讻诐 砖诇 讛注讬专 讜讘讛讗 砖专讬 讘砖讜讬谉 讜讘专 拽驻专讗 诪讬讬专讬 讘讗讻住谞讗讬 砖讗讬谞讜 转讜砖讘 讜讛讻讬 讚讬讬拽讬 讚讘专讬 讛转讜住' 讘住讜讟讛 砖讻转讘讜 讗讘诇 讗诐 拽讘讜注 讘注讬专 讻诪讜转讜 讜砖讜讛 诇讜 诪讜转专 讜讛讱 讚讘专 拽驻专讗 讘讗讚诐 砖谞讻谞住 诇注讬专 讜讻讜' 注"砖. 讜诪驻讜专砖 讘讚讘专讬 诪讛专"讬 讜讬讬诇 讜诪讛专讗"讬 砖诪讛诐 诪拽讜专 讚讘专讬 诪讜专"诐 讚谞"讚 讛讬讛 注诇 诪讛专"讬 诪讘专讜谞讗 砖拽讘注 讚讬专讛 讘专讙谞砖驻讜专拽 讜讛讬讛 砖诐 诪讛专"专 讗谞砖讬诇 注"砖 讘讗讜专讱 讜注讬讬谉 讘讚专讻讬 诪砖讛 讜讗讬谉 诇讛讗专讬讱 讻讗谉:


讗驻讬诇讜 诇讚讘专 注讘讬专讛 注讬讬谉 诪讛 砖驻讬专砖 专砖"讬 讜讛专砖讘"抓 讘驻讬专讜砖讜 诇讗讘讜转 讚祝 诇"讗 驻讬专砖讜 讻驻砖讜讟讜 讜讛讗专讬讱 讘讝讛 注"砖:





砖注专讬 转讜专转 讘讘诇

(住讙 讗) 诇讗 谞爪专讻讛 讗诇讗 讘砖砖谞讬讛诐 砖讜讬谉.鈥斪⒆�' 住讜讟讛 讻讘 讗: 讜讛讗 专讘讛 讗讜专讬 讘砖讜讬谉.


(住讙 住注"讗) 讗"诇 讛谞讞 专"注 砖诇讗 讛谞讬讞 讻诪讜转讜 讘讗"讬 讗"诇 讗祝 讗谞讬 诇讗 讛谞讞转讬 讻诪讜转讬 讘讗"讬.鈥斪ぷㄗ�"讬: 讚转谞谉 讘讬讘诪讜转 (拽讻讘 讗) 讗"专 注拽讬讘讗 讻砖讬专讚转讬 诇谞讛专讚注讗 诇注讘专 砖谞讬诐 注"讻. 讜讝讛 转讬诪讛 讚讘讬讘诪讜转 砖诐 诪讘讜讗专 讚讻砖讞讝专 专"注 诇讗"讬 讛专爪讛 讚讘专讬讜 诇驻谞讬 专"讙, 讜讻讬讜谉 砖专"讙 讛讬讛 拽讬讬诐 讛专讬 讙诐 专"讗 讜专' 讬讛讜砖注 专讘讜转讬讜 砖诇 专"注 讛讬讜 拽讬讬诪讬诐, 讜讗"讻 讗讬讱 讗诪专讜 讻讗谉 注诇 专"注 砖诇讗 讛谞讬讞 讻诪讜转讜 讘讗"讬 (注讬' 讘"诪 谞讟 讘). 讜诪讜讻专讞 讚讝讛 砖砖谞讬谞讜 讘讬讘诪讜转 讚专"注 讬专讚 诇注讘专 砖谞讬诐 讘谞讛专讚注讗 讛讬讛 讘砖诇讬讞讜转 讛讞讻诪讬诐 讜讘专砖讜转诐 诪驻谞讬 砖砖注转 讛砖诪讚 讛讬转讛 讜诇讗 讬讻诇讜 诇注讘专 砖谞讬诐 讘讗"讬; 讗讘诇 讝讛 砖讗诪专讜 讻讗谉 注诇 专"注, 砖注讬讘专 砖谞讬诐 讘讞讜"诇 诪驻谞讬 砖诇讗 讛谞讬讞 讻诪讜转讜 讘讗"讬 - 诇讗讞专 讝诪谉 讛讬讛 讻讗砖专 诪转讜 专讘讜转讬讜 讜谞讛专讙讜 专讜讘 讞讻诪讬 讗"讬, 讜讛谞砖讗专讬诐 谞转驻讝专讜 诇讻诇 专讜讞, 讜讙诐 专"注 讘专讞 诇讘讘诇. 注诇 讝诪谉 讝讛 讗诪专讜 讻讗谉 "砖诇讗 讛谞讬讞 讻诪讜转讜 讘讗"讬", 讜讻"讻 讘讛讙讛讜转 诪诇讗 讛专讜注讬诐*砖讜讘 诪爪讗转讬 讘转讜"讞 住讜祝 讬讘诪讜转 砖讻转讘 讻谉, 讜讘讛讙讛讜转 讛专砖"砖 (砖诐 拽讟讜 讗) 转诪讛 注诇 讛转讜"讞 讚讬"诇 讚讘讝诪谉 砖注讬讘专 专"注 诇讗 讛讬讜 专"讙 讜专' 讬讛讜砖注 讜专讗讘"注 讘讗"讬 注"讻. 讜讗讬谉 讝讛 诪讞讜讜专 讚诇驻谞讬 讞讜专讘谉 讘讬转专 注讚讬讬谉 讛讬讜 讞讻诪讬诐 专讘讬诐 讜讙讚讜诇讬诐 讘讗"讬.. 讜讻谉 爪"诇 注诇 讞谞讬谞讗 讘谉 讗讞讬 专' 讬讛讜砖注, 讚讗讬转讗 讘住讜讻讛 讻 注"讘: 讗"专 讞谞谞讬讛 讻砖讬专讚转讬 诇讙讜诇讛 讜讻讜' 讜讻砖讘讗转讬 讗爪诇 专' 讬讛讜砖注 讗讞讬 讗讘讗 讛讜讚讛 诇讚讘专讬. 讜驻专砖"讬 砖诐: 讻砖讬专讚 诇讙讜诇讛 诇注讘专 砖谞讬诐 讻讚讗诪专讬谞谉 讘讘专讻讜转 讘讛专讜讗讛 注"讻. 讜讙诐 砖诐 讛砖讬讙 注"讝 讘讛讙讛讜转 诪诇讗 讛专讜注讬诐 讚注诇 讻专讞讱 讚讻砖注讘专 讞谞谞讬讛 讘谉 讗讞讬 专' 讬讛讜砖注 讘讙讜诇讛 讻讘专 谞驻讟专 专' 讬讛讜砖注, 讜讗驻讬' 专"注 诪砖诪注 诪讚讘专讬讜 砖讻讘专 谞驻讟专 讘讝诪谉 讝讛, 讗诇讗 砖讝讛 讛讬讛 诪注砖讛 驻注诐 讗讞专转 讗讞专 驻讟讬专转 专"注. 讜注讬' 讘诪讚专砖 拽讛"专 驻"讗 讻"讛, 讚专' 讬讛讜砖注 砖诇讞 讗转 讞谞谞讬讛 讘谉 讗讞讬讜 诇讘讘诇 诪驻谞讬 讬专讗转 讛诪讬谞讬诐 讜砖诐 谞驻讟专 诇砖诇讜诐. 讜专讜讗讬诐 讗谞讜 诪讝讛 砖讙诐 讘驻注诐 讛讗讞专讜谞讛 砖讬专讚 讞谞谞讬讛 诇讘讘诇, 讗砖专 诇讗 砖讘 注讜讚 诪砖诐 诇讗"讬, 注讜讚 讛讬讛 专' 讬讛讜砖注 讚讜讚讜 拽讬讬诐, 讗诇讗 砖讘讝诪谉 砖注讬讘专 讛砖谞讛 砖诐 讻讘专 谞驻讟专 专' 讬讛讜砖注 讜讙诐 专"注 讗讞专讬讜.

